
1. [bookmark: _Toc211862096]Vispārīgie noteikumi
1.1. Pasūtītājs (arī RS) – Akciju sabiedrība "RĪGAS SILTUMS", reģistrācijas Nr. 40003286750, adrese Cēsu iela 3A, Rīga, LV-1012, Latvija.
1.2. Pretendents – piegādātājs, kurš ir iesniedzis piedāvājumu.
1.3. Komisija – ar Pasūtītāja rīkojumu izveidota komisija, kas pilnvarota organizēt Iepirkumu.
1.4. Iepirkuma procedūras veids ir atklāts konkurss “Darbinieku veselības apdrošināšana", ID. Nr. RS2026/099/AK, (turpmāk - Iepirkums), kas tiek rīkots Sabiedrisko pakalpojumu sniedzēju iepirkumu likuma (turpmāk – SPSIL) 13.panta pirmās daļas 1.punktā un Ministru kabineta 28.03.2017. noteikumu Nr.187 "Sabiedrisko pakalpojumu sniedzēju iepirkuma procedūru un metu konkursu norises kārtība" (turpmāk – Noteikumi) 2.1.apakšnodaļā noteiktajā kārtībā.
1.5. Iepirkuma nomenklatūras CPV kods: 66512200-4  Veselības apdrošināšanas pakalpojumi.
1.6. Iepirkuma priekšmets ir darbinieku veselības apdrošināšana saskaņā ar Iepirkuma noteikumu kopuma (turpmāk – Nolikums) Tehnisko specifikāciju (Nolikuma 5.pielikums), Iepirkuma līguma projekta (Nolikuma 4.pielikums) noteikumiem un saistošo normatīvo aktu prasībām.
Par darbiniekiem šī Konkursa izpratnē uzskatāmi AS "RĪGAS SILTUMS" un tās meitas sabiedrības: SIA "Rīgas BioEnerģija", reģistrācijas Nr. 40103857024, darbinieki.
Iepirkuma rezultātā izraudzītais Pretendents slēgs atsevišķus veselības apdrošināšanas līgumus ar katru apdrošinājuma ņēmēju – AS “RĪGAS SILTUMS” un SIA “Rīgas BioEnerģija”.
Minētie līgumi tiks slēgti, ievērojot Iepirkuma nolikumā un tā pielikumos, tai skaitā līguma projektā, noteiktos nosacījumus, ciktāl tie katram līgumslēdzējam ir piemērojami.

1.7. Iepirkuma priekšmets  netiek sadalīts daļās.
Pretendents iesniedz piedāvājumu par visu Iepirkuma priekšmetu kopā, pretējā gadījumā Pretendents tiks izslēgts no turpmākās dalības Iepirkuma procedūrā. 
1.8. [bookmark: _Hlk177317309]Pretendents nevar iesniegt piedāvājuma variantus.
1.9. Pasūtītājs negarantē konkrētu iepirkuma apjomu izpildē nevienam no uzvarētājiem.
1.10. [bookmark: _Hlk208605959]Iepirkuma līguma izpildes termiņš: 1 (viens) kalendārā gada laikā saskaņā ar Iepirkuma saskaņā ar Tehnisko specifikāciju (Nolikuma 5.pielikums).
1.11. Iepirkuma līguma izpildes vieta: Latvijas Republika.
1.12. [bookmark: _Hlk134615230][bookmark: _Hlk208606055]Pasūtītāja apdrošināšanas brokeris ir licencēta apdrošināšanas brokeru sabiedrība SIA "APDROŠINĀŠANAS UN FINANSU BROKERS", reģistrācijas numurs: 40003438358. Brokera pienākumos ietilpst arī iepirkuma Līguma pārraudzīšana un apkalpošana, tajā skaitā Pasūtītāju darbinieku konsultēšana par iepirkuma rezultātā iegādāto veselības apdrošināšanas polišu izmantošanu, informācijas un dokumentu aprites nodrošināšana starp apdrošināšanas sabiedrību un Pasūtītāju, un citi brokera pienākumi. Atlīdzība par brokera pakalpojumiem ir jāsedz uzvarējušajam Pretendentam.

2. [bookmark: _Toc211862097][bookmark: _Hlk208606333]Iepirkuma procedūras dokumentu saņemšana un informācijas apmaiņas kārtība
2.1. Nolikums, Nolikuma grozījumi, papildu informācija un cita informācija par Nolikumu tiek publicēta internetā publiski pieejamā Pasūtītāja vietnē EIS e-konkursu apakšsistēmā https://www.eis.gov.lv/EKEIS/Supplier/Organizer/3289 (turpmāk - Pircēja profils), kur pieejami Iepirkuma dokumenti. Ieinteresētais piegādātājs Elektronisko iepirkumu sistēmā (turpmāk – EIS) e-konkursu apakšsistēmā šī Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.
2.2. [bookmark: _Hlk131970683]Ja ieinteresētais piegādātājs ir laikus pieprasījis papildu informāciju par Iepirkuma dokumentos iekļautajām prasībām, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Ārpus šī termiņa Pasūtītājs informāciju nesniedz vai arī nepieciešamības gadījumā pagarina piedāvājumu iesniegšanas termiņu. Gadījumā, ja pieprasītā papildu informācija ir tik apjomīga, ka Pasūtītājs nevar to sagatavot un sniegt atlikušajā atbildes sniegšanas termiņā, tas drīkst piegādātājam atteikt sniegt šādu informāciju, pamatojoties uz to, ka tā nav pieprasīta laikus. Jebkurā gadījumā Pasūtītājam ir jāvērtē, vai uzdotais jautājums neliecina par nopietnām neskaidrībām vai pretrunām Nolikumā un vai tajā nav nepieciešams veikt grozījumus, tādējādi pagarinot piedāvājumu iesniegšanas termiņu. Ja skaidrojuma pieprasījums tiek saņemts ārpus Pasūtītāja darba laika, t.i. darba dienās no plkst.16.15 līdz plkst.7.30, piektdienās pēc plkst.15.00 un brīvdienās, par skaidrojuma pieprasījuma saņemšanas dienu uzskatāma nākamā Pasūtītāja darba diena. 
2.3. Ja Pasūtītājs sniedz papildu informāciju, tas vienlaikus ar papildu informācijas nosūtīšanu ieinteresētajam piegādātājam, kas uzdevis jautājumu, ievieto šo informāciju Pircēja profilā, kur pieejami Iepirkuma dokumenti, norādot arī uzdoto jautājumu.
2.4. Piegādātājam ir pienākums sekot līdzi Pasūtītāja sniegtajai papildu informācijai, kas tiek publicēta Pircēja profilā EIS e-konkursu apakšsistēmā, kur ir publicēts Iepirkums. Pasūtītājs nav atbildīgs par to, ja kāds piegādātājs nav iepazinies ar informāciju, kurai ir nodrošināta brīva un tieša elektroniskā pieeja, un nav ņēmis vērā Nolikuma grozījumus un precizējumus, sniegtās atbildes uz piegādātāju uzdotajiem jautājumiem, kā rezultātā Pretendents ir iesniedzis nepilnīgu piedāvājumu.
2.5. Informācijas apmaiņa starp Pasūtītāju un piegādātājiem vai Pretendentiem notiek rakstveidā latviešu vai angļu valodā elektroniski, izmantojot Pasūtītāja elektroniskā pasta adresi vai EIS sistēmas rīkus.
2.6. Saziņas dokumentā ietver Iepirkuma nosaukumu un identifikācijas numuru.
2.7. Organizatoriska rakstura informāciju par Iepirkumu sniedz Pasūtītāja Iepirkumu daļa no e-pasta: iepirkumi@rs.lv. 
2.8. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
3. [bookmark: _Toc211862098]Piedāvājuma iesniegšanas un atvēršanas kārtība
3.1. Pasūtītājs iesniegtos piedāvājumus atver Pircēja profilā EIS e-konkursu apakšsistēmā minētajā datumā un laikā.
3.2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Piedāvājumu atvēršana notiks, izmantojot Pircēja profilā pieejamos rīkus. Pasūtītājs iesniegtos piedāvājumus atver ne ātrāk kā 4 (četras) stundas pēc to iesniegšanas termiņa beigām. 
3.3. Ārpus EIS e-konkursu apakšsistēmas vai pēc noteiktā termiņa iesniegtie piedāvājumi tiks atzīti par neatbilstošiem Nolikuma prasībām un gadījumā, ja attiecīgie piedāvājumi būs iesniegti drukātā veidā, tie neatvērti tiks nosūtīti atpakaļ iesniedzējiem. 
3.4. Iesniegto piedāvājumu Pretendents var grozīt līdz piedāvājumu iesniegšanas termiņa beigām vai atsaukt.
3.5. Pēc piedāvājumu atvēršanas sanāksmes beigām Pasūtītājs ievieto Pircēja profilā atvēršanas sanāksmes protokolu.
4. [bookmark: _Toc211862099]Prasības attiecībā uz dokumentu noformējumu
4.1. Piedāvājums sastāv no šādām daļām: 
4.1.1. Piedāvājuma vēstule, atbilstoši Nolikuma 1.pielikumam;  
4.1.2. kvalifikāciju apliecinoši dokumenti, atbilstoši Nolikuma 6.sadaļai; 
4.1.3. Tehniskais piedāvājums, atbilstoši Nolikuma 7.sadaļai; 
4.1.4. Finanšu piedāvājums, atbilstoši Nolikuma 8.sadaļai;
4.1.5. informācija par Pretendenta apakšuzņēmējiem/personām, uz kuru iespējām balstās Pretendents (ja Pretendents to iesniedz), atbilstoši Nolikuma 3.pielikuma formai.
4.2. Pretendents dokumentu noformēšanā ievēro Dokumentu juridiskā spēka likuma, Ministru kabineta 04.09.2018. noteikumu Nr. 558 "Dokumentu izstrādāšanas un noformēšanas kārtība", Elektronisko dokumentu likuma un Ministru kabineta 28.06.2005. noteikumu Nr.473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" prasības. 
4.3. [bookmark: _Hlk132447443]Ar Iepirkumu saistītos dokumentus paraksta Pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām pārstāvības tiesībām vai šīs personas pilnvarota persona, pievienojot atbilstoši noformētu pilnvaru, kurā precīzi norāda pilnvarotajai personai piešķirto tiesību un saistību apjomu.
4.4. Ja Pretendents ir piegādātāju apvienība, tad sabiedrības līgumā var atrunāt piegādātāju apvienības pārstāvības tiesības. Ja pretendents ir piegādātāju apvienība un sabiedrības līgumā nav atrunātas piegādātāju apvienības pārstāvības tiesības, tad ar Iepirkumu saistītos dokumentus paraksta katrs piegādātāju apvienības dalībnieks. 
4.5. Ja piedāvājumu nav parakstījusi persona ar pārstāvības vai pilnvarojuma tiesībām, tad piedāvājums tiek noraidīts. Dokuments, kuram nav juridiska spēka, citām personām (t.sk. Pasūtītājam, organizācijām un fiziskajām personām) nav saistošs, bet ir saistošs šā dokumenta autoram.
4.6. Pretendents iesniedz piedāvājumu latviešu vai angļu valodā. Pretendentam ir tiesības iesniegt piedāvājumu vai to atsevišķu daļu citā svešvalodā, pievienojot dokumenta tulkojumu latviešu vai angļu valodā ar nosacījumu, ka interpretējot tulkojuma teksts latviešu vai angļu valodā ir prioritārs. 
4.7. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
4.8. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Ja Pasūtītājs ir ieguvis informāciju šādā veidā, bet tā neatbilst faktiskajai situācijai, attiecīgais Pretendents ir tiesīgs iesniegt izziņu vai citu dokumentu par konkrēto faktu.
4.9. Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju. 
4.10. Pretendents dokumentu sagatavo skaidri salasāmi un nepārprotami, vārdi un skaitļi bez iestarpinājumiem, dzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 
4.11. Ja nepieciešams, Pretendents norāda informāciju, kuru tas nosaka kā komercnoslēpumu vai konfidenciālu informāciju. Par komercnoslēpumu vai konfidenciālu informāciju nevar atzīt informāciju, kas ir vispārpieejama. Iepirkuma dokumenti (izņemot piedāvājumus) ir vispārpieejama informācija. Saskaņā ar Informācijas atklātības likuma 5. panta otrās daļas 3. punktu komercnoslēpums nav ierobežotas pieejamības informācija, ja ir noslēgts Iepirkuma līgums, kas saistīts ar līgumu, kas pilnībā vai daļēji tiek finansēts no publisko tiesību juridiskās personas līdzekļiem, Eiropas Savienības politiku instrumentu vai citas ārvalstu finanšu palīdzības līdzekļiem. 
4.12. Piedāvājuma iesniegšana ir Pretendenta brīvas gribas izpausme. Pretendents sedz izdevumus, kas saistīti ar piedāvājuma sagatavošanu un iesniegšanu.
4.13. Pretendents iesniedz dokumentus Pasūtītājam, ievērojot šādas izvēles iespējas:
4.13.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma sadaļā ievietotās veidlapas (formas);
4.13.2. Pretendents ir atbildīgs par aizpildāmo veidlapu (formu) atbilstību dokumentācijas prasībām un veidlapu (formu) paraugiem, ja elektroniski aizpildāmos dokumentus elektroniski sagatavo ārpus EIS e-konkursu apakšsistēmas un augšupielādē sistēmas attiecīgajās vietnēs aizpildītas veidlapas (formas), t.sk., ar formā integrētajiem failiem;
4.13.3. dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
4.13.4. iesniedzot piedāvājumu elektroniski, Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu.
4.14. Pretendents dokumentus sagatavo elektroniski ar standarta biroja programmatūras rīkiem (piemēram, doc, docx, edoc, pdf, odt) nolasāmā formātā, datnes nosaukumā pēc iespējas īsāk un precīzāk atspoguļo dokumenta saturu, datnes pēc iespējas sistematizē. Pretendents piedāvājumu sagatavo tā, lai netiktu apdraudēta EIS e-konkursu apakšsistēmas vai Pasūtītāja informācijas sistēmu darbība, tostarp datnes nedrīkst saturēt ļaunatūru (vīrusus), saites uz kaitīgiem resursiem, makro un citas kaitīgas programmatūras, nedrīkst būt: bojātas, neatbilstoši modificētas, ar ierobežotu piekļuvi, šifrētas vai aizsargātas ar paroli.
5. [bookmark: _Toc211862100]Apakšuzņēmēji un personas, uz kuru iespējām pretendents balstās 
5.1. Ja tas nepieciešams Iepirkuma līguma izpildei, Pretendents var balstīties uz citu personu tehniskajām un profesionālajām spējām neatkarīgi no savstarpējo attiecību tiesiskā rakstura. Šādā gadījumā Pretendentam jāpierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. 
5.2. Pretendents, lai apliecinātu profesionālo pieredzi var balstīties uz citu personu iespējām tikai tad, ja šīs personas sniegs Iepirkuma līgumā paredzētos pakalpojumus, kuru izpildei attiecīgās spējas ir nepieciešamas. 
5.3. Ja tas ir nepieciešams konkrētā Iepirkuma līguma izpildei, Pretendents var balstīties uz citu personu saimnieciskajām un finansiālajām iespējām neatkarīgi no savstarpējo attiecību tiesiskā rakstura. Šādā gadījumā Pretendentam un personai, uz kuras saimnieciskajām un finansiālajām iespējām Pretendents balstās, jāuzņemas solidāra atbildība par līguma izpildi, tai skaitā, finansiālām saistībām. 
5.4. Ja nepieciešams konkrētā Iepirkuma līguma izpildei, Pretendentam ir atļauts slēgt līgumus ar apakšuzņēmēju (-iem). Pieļaujams, ka viens apakšuzņēmējs piedalās vairāku Pretendentu piedāvājumos.
5.5. Pretendentam piedāvājumā jānorāda apakšuzņēmēji un apakšuzņēmēju nolīgtie apakšuzņēmēji, ja tādi paredzēti, kuru veicamo darbu vai sniedzamo pakalpojumu vērtība ir vismaz 10 000 EUR (desmit tūkstoši euro), un katram šādam apakšuzņēmējam izpildei nododamo Iepirkuma līguma daļu, ja Pretendents plāno iesaistīt šādus apakšuzņēmējus. Apakšuzņēmēju veicamo darbu vai sniedzamo pakalpojumu kopējo vērtību nosaka atbilstoši SPSIL 68.panta trešajai daļai.
6. [bookmark: _Toc211862101][bookmark: _Hlk132209678]Pretendentu atlases un kvalifikācijas prasības, iesniedzamie dokumenti 
6.1. Pretendentiem jāatbilst Nolikuma 2.pielikuma kvalifikācijas prasībām attiecībā uz Pretendentu atbilstību profesionālās darbības veikšanai, kā arī tehniskajām un profesionālajām spējām. Kvalifikācijas atbilstības apliecināšanai jāiesniedz Nolikuma 2. un 3. pielikumos minētie dokumenti.
6.2. Eiropas vienotais iepirkuma procedūras dokuments:
Saskaņā ar SPSIL 56. pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām Pretendentu atlases prasībām. Pretendents iesniedz atsevišķu Eiropas vienoto iepirkuma procedūras dokumentu (I-IV un VI daļa) par katru personu, uz kuras iespējām Pretendents balstās, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši euro). Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja Pretendents apliecina, ka dokumentā iekļautā informācija ir pareiza. Pasūtītājs jebkurā Iepirkuma stadijā ir tiesīgs prasīt, lai Pretendents iesniedz visus vai daļu no dokumentiem, kas apliecina atbilstību Nolikumā noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Eiropas vienotais iepirkuma procedūras dokuments pieejams Elektroniskās iepirkumu sistēmas tīmekļvietnē: http://espd.eis.gov.lv/. Aizpildīto Eiropas vienoto iepirkuma procedūras dokumenta veidlapu Pretendents pievieno piedāvājuma kvalifikācijas dokumentiem. 
7. [bookmark: _Toc211862102][bookmark: _Hlk208322390]Tehniskais piedāvājums 
7.1. [bookmark: _Hlk222387939]Pretendents Tehnisko piedāvājumu sagatavo saskaņā ar Nolikuma 5. pielikumu “Tehniskā specifikācija” (pēdējās aktualizācijas datums norādīts Tehniskajā/-s specifikācijā/-s) un Tehniskā piedāvājuma formu Nolikuma 5. pielikumā. 
7.2. Tehniskais piedāvājums jāsagatavo saskaņā ar Konkursa nolikumu un Tehniskām prasībām un specifikāciju. Tehniskajā specifikācijā ietverto obligāto prasību izpildi apliecinot ar ierakstu: "Apliecinu izpildi" un norādot jebkādus uzlabojumus vai speciālus nosacījumus, kas neierobežo minimāli noteiktās tehniskās prasības, ja tādi tiek piemēroti. Pretendentam tehniskajā piedāvājumā jāiekļauj un jāiesniedz dokumenti atbilstoši tehniskās specifikācijas D daļā noteiktajam. 
7.3. Pretendenta apliecinājums, ka pretrunu gadījumā starp Pasūtītāja Tehniskās specifikācijas prasībām, Pretendenta iesniegto Tehnisko piedāvājumu un Pretendenta veselības apdrošināšanas noteikumiem, noteicošās ir Tehniskās specifikācijas prasības un tām atbilstošs Tehniskais piedāvājums. Pretendenta veselības apdrošināšanas noteikumi ir spēkā, ciktāl tie nav pretrunā ar Tehniskās specifikācijas prasībām un nepasliktina Pasūtītāja vai apdrošināto darbinieku stāvokli.
7.4. [bookmark: _Hlk222387643]Pretendents ir tiesīgs Tehniskajā piedāvājumā iekļaut jebkādus citus dokumentus un informāciju, ko Pretendents uzskata par nepieciešamu norādīt, lai apliecinātu piedāvājuma atbilstību Tehniskajai specifikācijai.
8. [bookmark: _Toc211862103]Finanšu piedāvājums 
8.1. Pretendents iesniedz Finanšu piedāvājumu saskaņā ar Nolikuma 6.pielikumā “Finanšu piedāvājums” pievienoto formu.
8.2. Finanšu piedāvājumā norādītajās cenās iekļaujamas visas ar Iepirkuma priekšmetu saistītās izmaksas, tajā skaitā administrācijas, dokumentu sagatavošanas, darbaspēka, personāla apmešanās, transporta, tehnikas, aprīkojuma un darba rīku, sakaru izmaksas, nodokļi, nodevas (izņemot pievienotās vērtības nodokli, turpmāk - PVN), kā arī visas ar to netieši saistītās izmaksas un paredzamie sadārdzinājumi. Papildu izmaksas, kas nav iekļautas aprēķinos un norādītas Finanšu piedāvājumā, netiks ņemtas vērā, slēdzot Iepirkuma līgumu un tā darbības laikā.
8.3. Finanšu piedāvājumā jāietver precīzas ziņas par iekārtām, darbiem, materiāliem vai pakalpojumiem, kas nepārprotami nepieciešami Iepirkuma priekšmeta izpildei. Gadījumā, ja ziņas netiks iekļautas, tad visas attiecīgo iekārtu, darbu, materiālu, pakalpojumu u.c. izmaksas tiks uzskatītas par iekļautām Finanšu piedāvājuma cenā.
8.4. Finanšu piedāvājumā jānorāda visas izmaksu pozīcijas. Ja kāda no izmaksu pozīcijām nav iekļauta cenā vai tiek piedāvāta papildus, tam jābūt skaidri un nepārprotami norādītam Finanšu piedāvājumā.
8.5. Finanšu piedāvājumā norādītās cenas Iepirkuma līguma darbības laikā netiks pārskatītas (izņemot Iepirkuma līgumā noteiktajos gadījumos), ja, slēdzot Iepirkuma līgumu vai tā laikā izrādīsies, ka Pretendents Finanšu piedāvājumā norādītajās cenās nav iekļāvis kādas no izmaksām kvalitatīva Iepirkuma līguma izpildei vai radīsies jebkādu iemeslu dēļ radīts sadārdzinājums.
8.6. Ja Finanšu piedāvājumā par kādu no piedāvātajiem darbiem un/vai pakalpojumiem Pretendents norāda piedāvāto līgumcenu 0,00 EUR, Pretendentam jāiesniedz paskaidrojums ar detalizētu pamatojumu par būtiskajiem piedāvājuma nosacījumiem (darbu un/vai pakalpojumu izmaksām, īpaši izdevīgiem darbu un/vai pakalpojumu sniegšanas apstākļiem u.tml.), kas Pretendentam ir pieejami, lai nodrošinātu norādītās darbu un/vai pakalpojumu izmaksas.
8.7. Finanšu piedāvājumā Pretendents visas cenas izsaka EUR bez PVN un piedāvājuma cenas aprēķina un norāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
9. Saimnieciski visizdevīgākā piedāvājuma izvēle 
9.1. Komisija izvēlas saimnieciski visizdevīgāko piedāvājumu no piedāvājumiem, kas nav izslēgti iepriekšējos pārbaudes posmos pēc kritērija – saimnieciski visizdevīgākais piedāvājums, izmantojot šādus vērtēšanas kritērijus:
	Nr. p.k.
	Novērtēšanas kritēriji
	Maksimāli iespējamais punktu skaits
	Punktu piešķiršanas metodika (novērtēšanas kritēriju skaidrojums)

	1.
	Apdrošināšanas prēmija vienam apdrošinātajam darbiniekam par papildu programmu uzlabošanu, kas tiek veikts no apdrošināto personīgajiem naudas līdzekļiem, tajā skaitā:
	10
	Tiek vērtētas Pretendentu finanšu piedāvājumā norādītās apdrošināšanas prēmijas atsevišķi katrai no papildu programmām par vienu apdrošināmo personu. Saimnieciskā izdevīguma punkti par kritēriju tiek aprēķināti šādi:
Cmin/Cy * P, kur
Cmin – zemākā piedāvājuma prēmija,
Cy – vērtējamā Pretendenta piedāvājuma prēmija,
P – maksimāli iespējamais punktu skaits attiecīgajā vērtēšanas kritērijā.
* finanšu piedāvājumā apdrošināšanas prēmija katrai no papildu programmām tiek norādīta kā piemaksa uzlabojumu veikšanai virs Pretendenta piedāvājumā iekļautajiem pamata apdrošināšanas seguma nosacījumiem, ievērojot tehniskās specifikācijas B daļas 2. un 3. punktā norādītās minimālās apdrošināšanas seguma prasības.
Ja pamata apdrošināšanas segumā Pretendents nodrošina zobārstniecības pakalpojumu un medikamentu iegādes maksimālos  atlīdzību limita un atlaides apmēra  palielinājumus, atbilstoši vērtēšanas kritērija Nr. 3.2., Nr. 3.3., kā arī Nr. 4.1. un 4.2. noteiktajam, tad  piedāvātā apdrošināšanas prēmija finanšu piedāvājumā  šīm papildu programmām tiek norādīta 0..

	1.1.
	Zobārstniecības un mutes dobuma higiēnas pakalpojumi ar 75% atlaidi un atlīdzību limitu 300.00 EUR
	
7
	

	1.2.
	Jebkuru receptē izrakstīto medikamentu iegāde ar 75% atlaidi un atlīdzību limitu 200.00 EUR
	3
	

	2.
	Apdrošināšanas pamata seguma atlīdzību limitu palielinājums, tajā skaitā:
	18
	Pretendentu piedāvājumiem, kuros šajā kritērijā nosauktajās pakalpojumu grupās būs iekļautas lielāka apdrošinājuma summa/limits nekā noteikts tehniskās specifikācijas minimālajās prasībās, tiks piešķirti papildu punkti (par minimālo prasību izpildi punkti piešķirti netiek).
Vērtēts tiek apdrošinājuma summas/limita palielinājums, kas tiek aprēķināts kā starpība starp Pretendenta piedāvāto apdrošinājuma summu/limitu un minimālajās prasībās noteikto apdrošinājuma summu/limitu.
Piedāvājumam ar vislielāko apdrošinājuma summas/limita palielinājumu tiek piešķirts maksimālais punktu skaits, bet pārējo piedāvājumu izdevīguma punkti tiek aprēķināti pēc formulas: 
X/Y *P, kur
X – apdrošinājuma summas/limita palielinājums, kam aprēķina izdevīguma punktus,
Y – vislielākais piedāvātais apdrošinājuma summas/limita palielinājums,
P – maksimālais iespējamais punktu skaits šajā vērtēšanas kritērijā

*Pasūtītājs informē, ka pie katras vērtējamās pakalpojumu grupas ir norādīts maksimālais vērtējamais apdrošinājuma summas palielinājums, par kuru iespējams saņemt lielāko punktu skaitu. Pretendents ir tiesīgs piedāvāt arī lielākus apdrošinājuma summas palielinājumus, taču tas veicot piedāvājumu vērtēšanu vairs netiks ņemts vērā. 

	2.1.
	Maksas stacionāro pakalpojumu atlīdzības limits par katru stacionēšanās gadījumu
* bet ne vairāk kā +500.00 EUR
	5
	

	2.2.
	Zobārstniecības un mutes dobuma higiēnas pakalpojumu atlīdzību limits
* bet ne vairāk kā +200.00 EUR
	5
	

	2.3.
	Jebkuru iegādāto medikamentu atlīdzību limits
* bet ne vairāk kā +150.00 EUR
	5
	

	2.4.
	Vakcināciju limits
* bet ne vairāk kā +40.00 EUR
	
1
	

	2.5.
	Vēnu operāciju limits
* bet ne vairāk kā +800.00 EUR
	
2
	

	3.
	Apdrošināšanas pamata segumā iekļauto papildu pakalpojumu atlaides apmēra palielinājums, tajā skaitā:
	7
	Pretendentu piedāvājumiem, kuros šajā kritērijā nosauktajās pakalpojumu grupās būs iekļauti lielāki atlaides apmēri nekā noteikts tehniskās specifikācijas minimālajās prasībās, tiks piešķirti papildu punkti (par minimālo prasību izpildi punkti piešķirti netiek).
Vērtēts tiek atlaides apmēra palielinājums, kas tiek aprēķināts kā starpība starp Pretendenta piedāvāto atlaides apmēru un minimālajās prasībās noteikto atlaides apmēru.
Piedāvājumam ar vislielāko atlaides apmēra palielinājumu tiek piešķirts maksimālais punktu skaits, bet pārējo piedāvājumu izdevīguma punkti tiek aprēķināti pēc formulas: 
X/Y *P, kur
X – atlaides apmēra palielinājums, kam aprēķina izdevīguma punktus,
Y – vislielākais piedāvātais atlaides apmēra palielinājums,
P – maksimālais iespējamais punktu skaits šajā vērtēšanas kritērijā

*Pasūtītājs informē, ka pie katras vērtējamās pakalpojumu grupas ir norādīts maksimālais vērtējamais atlaides apmēra palielinājums, par kuru iespējams saņemt lielāko punktu skaitu. Pretendents ir tiesīgs piedāvāt arī lielākus atlaides apmēra palielinājumus, taču tas veicot piedāvājumu vērtēšanu vairs netiks ņemts vērā.

	3.1.
	Zobārstniecības un mutes dobuma higiēnas pakalpojumu atlaides apmērs
* bet ne vairāk kā +25%
	4
	

	3.2.
	Jebkuru iegādāto medikamentu atlaides apmērs
* bet ne vairāk kā +25%
	
3
	

	4.
	Apdrošināšanas segumā, kas tiek iegādāts par Pasūtītāja budžeta līdzekļiem iekļauto veselības aprūpes pakalpojumu apmaksas apmērs līguma iestādēs un ārpus līguma iestādēm, tajā skaitā:
	
33
	Tiek vērtēti Pretendentu piedāvātie atlīdzību limitu palielinājumi virs minimālajās prasībās noteiktā 4.1.-4.4. apakš kritērijos norādītajām pakalpojumu grupām. Piedāvājumam ar visaugstāko limitu palielinājumu katrā no vērtējamām pakalpojumu grupām tiek piešķirts lielākais punktu skaits. Pārējo piedāvājumu izdevīguma punkti tiek aprēķināti pēc formulas:
X/Y *P, kur:
X – vērtējamā piedāvājuma limita palielinājums,
Y – vislielākais piedāvātais limita palielinājums,
P – maksimālais iespējamais punktu katrā no vērtējamiem apakškritērijiem. 
Par minimālo prasību izpildi papildu punkti šajā vērtēšanas kritērijā piešķirti netiek.

	4.1.
	Ārstu konsultācijas 
	11
	Atlīdzību limita palielinājums tiek aprēķināts sekojošām pozīcijām:
· maksas ārstu – speciālistu konsultācijas – 8 punkti.
· profesoru un docentu konsultācijas – 2 punkti;
· kā arī ārstniecības personu mājas vizītes –1 punkts. 
Maksimālie maksas ārstu – speciālistu konsultāciju limits, no kā tiek aprēķināts limita palielinājums un, kas nodrošina maksimālo vērtēšanas punktu saņemšanu ir 70.00 EUR par reizi (jeb palielinājums +30.00 EUR), savukārt profesoru un docentu konsultāciju, kā arī ārstniecības personu mājas vizīšu limits ir 90.00 EUR par reizi (jeb palielinājums +30.00 EUR);
- Gadījuma ja atšķiries piedāvātie norādītie pirmreizējo un atkārtoto konsultāciju limiti, tad veicot vērtēšanu tiks ņemts vērā tikai zemākais no piedāvātajiem atlīdzību limitiem katrā no vērtējamām konsultāciju grupām.

	4.2.
	Ārstnieciskās manipulācijas un procedūras
	4
	Lai pretendētu uz papildu punktu piešķiršanu šajā vērtēšanas kritērijā, tad visu apdrošināšanas segumā iekļauto ārstniecisko manipulāciju un procedūru atlīdzību limits ir jāpalielina vienādā apmērā un ne mazāk kā par +2.00 EUR katrai manipulācijai un procedūrai.
Ja Pretendents limita palielinājumu būs piedāvājis mazāk kā +2.00 EUR apmērā par katru manipulāciju un/vai procedūru, vai limita palielinājums tiks piemērots tikai daļai no apdrošināšanas segumā iekļautajām ārstnieciskajām manipulācijām un procedūrām, vai atšķirsies piedāvātā atlīdzību limita apmērs katrai no manipulācijām un procedūrām, tad papildu punkti šajā vērtēšanas kritērijā piešķirti netiek. Ja katras manipulācijas un procedūras apmaksas summa tiek palielināta par + 20.00 EUR vai vairāk, tad attiecīgā Pretendenta piedāvājumam tiek piešķirts maksimālais punktu skaits šajā vērtēšanas kritērijā.

	4.3.
	Diagnostiskie izmeklējumi
	8
	Lai pretendētu uz papildu punktu piešķiršanu šajā vērtēšanas kritērijā, tad visiem Pamata programmā iekļautajiem diagnostiskajiem izmeklējumiem atlīdzību limits ir jāpalielina vienādā apmērā un ne mazāk kā par +3.00 EUR. 
Ja Pretendents limita palielinājumu būs piedāvājis mazāk kā +3.00 EUR apmērā par katru izmeklējumu, vai limita palielinājums tiks piemērots tikai daļai no Pamata programmā iekļautajiem izmeklējumiem, vai atšķirsies piedāvātā atlīdzību limita apmērs katram izmeklējumam, tad papildu punkti šajā vērtēšanas kritērijā piešķirti netiek.
Ja katra izmeklējuma apmaksas summa apdrošināšanas periodā tiek palielināta par + 35.00 EUR vai vairāk, tad attiecīgā Pretendenta piedāvājuma tiek piešķirts maksimālais punktu skaits šajā vērtēšanas kritērijā.

	4.4.
	Augsto (jeb dārgo) tehnoloģiju diagnostiskie izmeklējumi
	8
	Lai pretendētu uz papildu punktu piešķiršanu šajā vērtēšanas kritērijā, tad visiem apdrošināšanas programmā iekļautajiem dārgo tehnoloģiju izmeklējumiem atlīdzību limits ir jāpalielina vienādā apmērā un katra izmeklējuma apmaksas summas palielinājumam ir jābūt ne mazāk kā par +5.00 EUR.
Ja Pretendents limita palielinājumu būs piedāvājis mazāk kā +5.00 EUR apmērā par katru izmeklējumu vai limita palielinājums tiks piemērots tikai daļai no apdrošināšanas segumā iekļautajiem izmeklējumiem, vai atšķirsies piedāvātā atlīdzību limita apmērs katram izmeklējumam, tad papildu punkti šajā vērtēšanas kritērijā piešķirti netiek.
Ja katra izmeklējuma apmaksas summa apdrošināšanas periodā tiek palielināta par +140.00 EUR vai vairāk, tad attiecīgā Pretendenta piedāvājumam tiek piešķirts maksimālais punktu skaits šajā vērtēšanas kritērijā.

	4.5.
	Maksas laboratorisko izmeklējumu apmaksa arī ārpus līguma iestādēm 100% apmērā, saskaņā ar attiecīgās pakalpojuma sniedzējas iestādes cenrādi
	
2
	Ja visu apdrošināšanas segumā iekļauto laboratorisko izmeklējumu apmaksa tiks nodrošināta 100% apmērā saskaņā ar attiecīgās pakalpojuma sniedzējas iestādes cenrādi ne tikai līguma iestādēs, bet arī ārpus līguma iestādēm, tad attiecīgā Pretendenta piedāvājumam tiek piešķirts papildu punktu skaits šajā vērtēšanas kritērijā.

	5.
	Apdrošināšanas segumā iekļauto pakalpojumu (tajā skaitā papildu pakalpojumu) klāsts, kā arī izņēmumu saraksts.
	
25
	Tiek vērtēts Pretendenta piedāvājumā iekļautais, tehniskās specifikācijas prasībām atbilstošs apdrošināšanas segums (tajā skaitā ambulatorie, stacionārie pakalpojumu, zobārstniecības pakalpojumi un medikamentu iegāde), kas tiek iegādāts par Pasūtītāja budžeta līdzekļiem. Piedāvājumam ar plašāko apmaksājamo pakalpojumu klāstu un mazāko izņēmumu sarakstu, tajā skaitā mazākajiem ierobežojumiem attiecībā uz veselības aprūpes pakalpojumiem, kuri netiek apmaksāti, salīdzinot ar pārējiem Pretendentu piedāvājumiem tiek piešķirts lielākais iespējamais punktu skaits šajā vērtēšanas kritērijā. Katram nākamajam piedāvājumam ar ierobežojošāku apdrošināšanas segumu piešķirtais punktu skaits tiek samazināts par
5 punktiem, ja apdrošināšanas segumā iekļauto pakalpojumu klāsts ir pietiekami plašs un ierobežojumi, salīdzinot ar iepriekšējo labāko piedāvājumu ir maznozīmīgi vai par 10 punktiem, ja piedāvājumā norādītais pakalpojumu klāsts ir ievērojami šaurāks un izņēmumu saraksts ievērojami lielāks, salīdzinot ar iepriekšējo labāko piedāvājumu.
Pasūtītājs norāda, ka izņēmumu sarakstu atšķirību nozīmīgums tiek noteikts, ņemot vērā gan norādīto izņēmumu skaitu, gan arī norādīto izņēmumu struktūru, kas ietekmē arī iespējamo izmaksājamo/ atsakāmo atlīdzību apmēru naudas izteiksmē. Piemēram, par maznozīmīgām atšķirībām tiek uzskatīts ierobežojumi, ja izņēmumu sarakstā ir iekļauti atsevišķi pakalpojumi (nosaukto speciālistu konsultācijas, nosauktie diagnostiskie izmeklējumi, manipulācijas u.tml.), bet par būtiskām atšķirībām tiek uzskatīts ierobežojums, ja izņēmumu sarakstā ir iekļautas veselas pakalpojumu grupas (diagnozes, ārstniecības metodes, izmeklējumu, manipulāciju grupas u.tml.). Par nozīmīgiem izņēmumiem tiek uzskatītas arī Pretendentu norādītās neapmaksājamās operācijas. Vienlīdzīgu piedāvājumu gadījumā vairāku Pretendentu piedāvājumiem var tikt piešķirts vienāds punktu skaits. Mazākais iespējamais punktu skaits ir 4.
Šī kritērija ietvaros tiks ņemti vērā un vērtēti arī papildu iekļautie citi un citu grupu veselības aprūpes pakalpojumi un to saņemšanas iespējas, kas nav obligāti minimālajās prasībās, tā piemēram, skleroterapijas apmaksa un/vai kāju vēnu operācijas, vēnu saslimšanām tajā skaitā ar saslimšanas diagnozi pēc CEAP C1 - C3, radzenes refraktīvās terapijas apmaksa, 3-4D izmeklējumu apmaksa, maksas onkoloģisko pakalpojumu apmaksa arī stacionāri, tajā skaitā maksas stacionāra par gadījumu limita ietvaros, bezrecepšu medikamentu un/vai vitamīnu apmaksa medikamentu programmas ietvaros, zobu protezēšana zobārstniecības programmas ietvaros, psihiatra, psihologa, psihoterapeita konsultācijas bez reižu skaita ierobežojuma, tajā skaitā arī apmaksājot saņemtās konsultācijas ne tikai ārstniecības iestādēs, bet arī šo speciālistu privātpraksēs, kas var nebūt ārstniecības iestāde u.c. pakalpojumi.

X/Y *P, kur 

X – līguma iestāžu skaits Pretendenta piedāvājumam, kuram aprēķina izdevīguma punktus,

Y – visvairāk piedāvāto līguma iestāžu skaits,

P – maksimāli iespējamais punktu skaits šajā vērtēšanas apakš kritērijā.

9.1.1.      vērtēšanā punktu skaits tiks noapaļots līdz 2 (diviem) cipariem aiz komata;
9.1.2. par saimnieciski visizdevīgākā piedāvājuma iesniedzēju tiks atzīts Pretendents, kura iesniegtais piedāvājums ir ieguvis lielāko punktu skaitu, tiks piešķirtas tiesības slēgt līgumu par veselības apdrošināšanu. Pretendenti tiks sagrupēti prioritārā kārtā, pēc vērtējumā piešķirto punktu skaita.
9.1.3. [bookmark: _Hlk201933041]ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēts, ka divu vai vairāku Pretendentu piedāvājumu novērtējums atbilstoši Nolikuma 9.1. punktā minētajam piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros lielāko punktu skaitu par kritēriju Nr.4, ja arī šajā kritērijā būs vienāds punktu skaits, tad – par kritēriju – Nr.1, un, ja arī šajā kritērijā būs vienāds punktu skaits, tad Pasūtītājs organizē izlozi.  Par izlozes norisi (datumu un laiku), katrs izlozes dalībnieks tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē.

10. [bookmark: _Toc208483872][bookmark: _Toc208826726]Piedāvājumu izvērtēšana
10.1. Piedāvājumu vērtēšanas pamatnoteikumi:
10.1.1. Komisija veic piedāvājumu vērtēšanu.
10.1.2. piedāvājumu izvērtēšana notiek slēgtās Komisijas sēdēs; 
10.1.3. Komisija atlasa Pretendentus saskaņā ar izvirzītajām prasībām, pārbauda piedāvājumu atbilstību Nolikumā noteiktajām prasībām un izvēlas Pretendenta piedāvājumu saskaņā ar noteiktajiem piedāvājumu izvērtēšanas kritērijiem;
10.1.4. pēc piedāvājumu izvērtēšanas Komisija pieņem lēmumu par Iepirkuma līguma slēgšanas tiesību piešķiršanu.
10.1.5. Komisija ir tiesīga Pretendentu kvalifikācijas un tehniskā piedāvājuma atbilstības pārbaudi veikt tikai tam Pretendentam, kuram būtu piešķiramas Iepirkuma līguma slēgšanas tiesības;
10.1.6. ja Komisija konstatē, ka Pretendenta piedāvājumā iesniegtā informācija vai dokuments ir neskaidrs vai nepilnīgs, tā pieprasa papildu informāciju, lai Pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. Komisija termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai;
10.1.7. ja Komisija ir pieprasījusi izskaidrot vai papildināt Pretendenta piedāvājumā iesniegto informāciju, bet Pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc savā rīcībā esošās informācijas.
10.2. Komisija neizskata un attiecīgo Pretendenta piedāvājumu noraida, ja konstatē, ka:
10.2.1. piedāvājums nav parakstīts;
10.2.2. piedāvājumam ir tādi noformējuma trūkumi, kas būtiski ietekmē piedāvājuma vērtēšanu;
10.2.3. Pretendents iesniedzis piedāvājuma variantus, ja Nolikuma nosacījumi to iesniegšanu neparedz.
10.3. Piedāvājumu noformējuma pārbaude:
10.3.1. Komisija novērtē piedāvājuma atbilstību Nolikuma 4. sadaļā noteiktajām prasībām;
10.3.2. ja piedāvājums neatbilst kādai no piedāvājumu noformējuma prasībām, Komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret Pretendentiem pārkāpumu.
10.4. Piedāvājuma izvēles kritērijs:
10.4.1. Pretendenta, kuram ir saimnieciski visizdevīgākais piedāvājums un būtu piešķiramas Iepirkuma līguma slēgšanas tiesības noteikšana, atbilstoši Nolikuma 9.sadaļā noteiktajam/-iem piedāvājuma izvēles kritērijam/-iem;
10.4.2. izšķirošais piedāvājuma izvēles kritērijs, atbilstoši kuram izvēlēsies piedāvājumu, ja konstatēs, ka vismaz divu piedāvājumu novērtējums ir vienāds.
10.5. Finanšu piedāvājuma pārbaude:
10.5.1. vērtējot Finanšu piedāvājuma atbilstību, Komisija vērtē, vai tas sagatavots atbilstoši Nolikuma 8.sadaļā noteiktajām prasībām; 
10.5.2. piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Konstatējot aritmētisku kļūdu, Komisija šo kļūdu labo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot Finanšu piedāvājumu, kurā bijušas aritmētiskas kļūdas, Komisija ņem vērā labojumus; 
10.5.3. Pretendenta piedāvājums, kas nav sagatavots atbilstoši finanšu piedāvājumam noteiktajām prasībām, tiek noraidīts. Pieņemot lēmumu par šāda piedāvājuma noraidīšanu, Komisija vērtē neatbilstības samērīgumu; 
10.5.4. piedāvājumu vērtēšanas gaitā Komisija ir tiesīga pieprasīt, lai tiek izskaidrota Finanšu piedāvājumā iekļautā informācija; 
10.5.5. ja Komisijai Pretendenta iesniegtais piedāvājums šķiet nepamatoti lēts, Komisija rīkojas saskaņā ar SPSIL 59. pantu.
10.6. Pretendenta atlase un kvalifikācijas pārbaude:
10.6.1. Komisija novērtē Pretendenta atbilstību Nolikumā noteiktajām Pretendentu atlases un kvalifikācijas prasībām (Nolikuma 6.sadaļa un 2.pielikums);
10.6.2. Pretendents, kura piedāvājums, t.sk. saskaņā ar Nolikumu un SPSIL noteikto papildus sniegto skaidrojumu vai papildu informāciju (ja tādi tikuši pieprasīta), neatbilst kādai no iesniedzamo kvalifikācijas dokumentu prasībām vai nesatur noteikto kvalifikāciju apliecinošu informāciju, tiek noraidīts. Komisija, pieņemot šādu lēmumu, ņem vērā samērīguma principu un nenoraida piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret Pretendentiem pārkāpumu;
10.6.3. Komisija ir tiesīga pārbaudīt Pretendenta iesniegto informāciju kompetentā institūcijā, publiski pieejamās datubāzēs, pie iepriekšējiem pasūtītājiem, ekspertiem, Pasūtītāja datubāzēs un jebkuros publiski pieejamos avotos. Ja Komisijas iegūtā informācija neatbilst faktiskajai situācijai, attiecīgais Pretendents ir tiesīgs iesniegt izziņu vai citu dokumentu par attiecīgo faktu.
10.7. Tehniskā piedāvājuma pārbaude:
10.7.1. vērtējot Tehniskā piedāvājuma atbilstību, Komisija vērtē, vai tas sagatavots atbilstoši Nolikumā un Tehniskajā specifikācijā noteiktajām prasībām; 
10.7.2. Pretendenta piedāvājums, kas nav sagatavots atbilstoši Nolikuma 7. sadaļas prasībām, tiek noraidīts. Pieņemot lēmumu par šāda piedāvājuma noraidīšanu, Komisija vērtē neatbilstības samērīgumu;
10.7.3. piedāvājumu vērtēšanas gaitā Komisija ir tiesīga pieprasīt, lai tiek izskaidrota Tehniskajā piedāvājumā iekļautā informācija;
10.7.4. Komisija nenoraida piedāvājumu tāpēc, ka piedāvājums neatbilst Tehniskajai specifikācijai, ja Pretendents, izmantojot jebkādus atbilstošus līdzekļus (tai skaitā SPSIL 25. pantā minētos pierādījumus), var pierādīt, ka piedāvājums ir ekvivalents un apmierina Pasūtītāja prasības, kas norādītas Tehniskajā specifikācijā (ja attiecas);
10.7.5. ja piedāvājumā ietverto iekārtu ražotāji, darbu veicēji un/vai pakalpojumu sniedzēji tiks iekļauti starptautisko vai nacionālo sankciju sarakstos pēc piedāvājumu iesniegšanas termiņa beigām, Komisija lūgs Pretendentam Komisijas norādītājā termiņā, kas nevar būt mazāks par 5 (piecām) darbdienām, nomainīt šādas iekārtas. Ja Komisijas noteiktajā termiņā Pretendents nav veicis iekārtu nomaiņu, Pretendenta piedāvājums tiks noraidīts. Komisija ir tiesīga pagarināt nomaiņas termiņu, ja Pretendentam objektīvi nav iespējams veikt nomaiņu Komisijas noteiktajā termiņā un Pretendents par to laicīgi ir paziņojis Komisijai (ja attiecas).
10.8. Komisijai ir tiesības pieņemt lēmumu neturpināt Pretendenta piedāvājuma vērtēšanu un izslēgt Pretendentu no turpmākās dalības Iepirkuma procedūrā, gadījumā, ja:
10.8.1. Pretendents neatbilst Nolikuma 6.sadaļā norādītajām Pretendenta atlases un kvalifikācijas prasībām;
10.8.2. Pretendents nav iekļāvis Nolikumā pieprasīto informāciju un/vai iekļautā informāciju neatbilst Nolikumam;
10.8.3. Pretendents Komisijas noteiktajā termiņā nav iesniedzis Komisijai tās pieprasīto informāciju;
10.8.4. nav iesniegts Tehniskais piedāvājums vai tas atzīts par neatbilstošu Nolikumam un/vai Tehniskajai specifikācijai;
10.8.5. nav iesniegts Finanšu piedāvājums vai tas neatbilst Nolikuma prasībām;
10.8.6. Finanšu piedāvājums nav iesniegts par visu Iepirkuma priekšmeta daļas apjomu vai ir  iesniegti divi vai vairāki Finanšu piedāvājuma varianti;
10.8.7. ir mainīta/papildināta Finanšu piedāvājumā norādītā informācija (t.sk. cena, izmaksas u.tml.) jebkurā piedāvājuma vērtēšanas posmā;
10.8.8. Pasūtītāja rīcībā ir objektīva un pierādāma informācija, ka Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse Piegādātāju apvienība vai personālsabiedrība), tā dalībnieks vai biedrs (ja Pretendents ir Piegādātāju apvienība vai personālsabiedrība) iepriekšējā vai pašreizējā gadā sniedzis līdzīgus pakalpojumus, un/vai veicis līdzīgas piegādes un nav pildījis attiecīgā pasūtītāja, tajā skaitā ar Pasūtītāju noslēgtu iepirkuma līgumu (nav nodrošinājis tehniskajām specifikācijām atbilstošu kvalitāti, Pretendentam ir neizpildītas saistības, kurām izpildes termiņš iestājies uz piedāvājuma iesniegšanas dienu vai citu līguma izpildi saistītu pārkāpumu). Minētais nosacījums ir spēkā 12 (divpadsmit) mēnešus no Iepirkuma līguma izbeigšanas brīža. Komisija pirms pieņem lēmumu par Pretendenta izslēgšanu no turpmākās dalības Iepirkuma procedūrā, izvērtē Iepirkuma līguma neizpildes iemeslus no Pretendenta puses; 
10.8.9. [bookmark: _Hlk213932997][bookmark: _Hlk213932970]Pasūtītājs ir vienpusēji atkāpies no Iepirkuma līguma ar Pretendentu nekvalitatīvi nodrošinātu pakalpojumu, termiņu neievērošanas vai citu iemeslu dēļ (neattiecas, ja līdz piedāvājuma iesniegšanas dienai ir pagājuši trīs gadi no dienas, kopš Pasūtītājs atkāpies no Iepirkuma līguma).
11. [bookmark: _Toc211862106]Pretendentu izslēgšanas noteikumi
11.1. Pretendents tiek izslēgts no dalības Konkursā, ja uz to attiecas SPSIL 48.panta otrās daļas 1. – 7., 10. – 14.punktā  noteiktie izslēgšanas nosacījumi. Izslēgšanas nosacījumu pārbaudi Pasūtītājs veic saskaņā ar SPSIL 48.pantā minēto kārtību. Uzticamības nodrošināšanai iesniegto pierādījumu vērtēšanu Pasūtītājs veic SPSIL 49.pantā noteiktajā kārtībā.
11.2. Pretendents tiek izslēgts no dalības Konkursā, ja uz Pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie ierobežojumi.  Pasūtītājs šī izslēgšanas nosacījuma pārbaudi veiks šādās tīmekļvietnēs:
11.2.1. https://www.lursoft.lv/;
11.2.2. https://sankcijas.fid.gov.lv/;
11.2.3. https://www.sanctionsmap.eu/#/main;
11.2.4. https://sanctionssearch.ofac.treas.gov/. 
11.3. [bookmark: _Hlk213156787]Eiropas Savienības Padomes regulas ierobežojumi:
11.3.1. Uz Pretendentu, Pretendenta  norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, un kura sniedzamo pakalpojumu vērtība ir vismaz 10% (desmit procenti) no kopējās Iepirkuma līguma vērtības,   Pretendenta  norādīto apakšuzņēmēju, kura sniedzamo pakalpojumu vērtība ir vismaz 10% (desmit procenti) no kopējās Iepirkuma līguma vērtības, attiecas Eiropas Savienības Padomes regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktie ierobežojumi.
11.3.2. Pasūtītājs pārliecināsies par 11.3.1.punkta izslēgšanas nosacījuma neattiecināmību:
11.3.2.1. attiecībā uz Latvijā reģistrētu personu Latvijas Republikas Uzņēmumu reģistra tīmekļvietnē, vai sabiedrības ar ierobežotu atbildību "LURSOFT IT" sankciju risinājuma, kas nodrošina datu pārbaudi par sankcijām;
11.3.2.2. attiecībā uz ārvalstīs reģistrētu personu Pretendentam jāiesniedz kompetentas attiecīgās valsts institūcijas izsniegts dokuments, kurā norādīta attiecīgās personas patiesā labuma guvēja valstiskā piederība.
12. [bookmark: _Toc211862107]Lēmums par iepirkuma rezultātu
12.1. Lēmums par rezultātu tiek pieņemts pēc visu Pretendentu iesniegto piedāvājumu izvērtēšanas Nolikumā noteiktajā kārtībā, kā rezultātā Komisija var pieņemt kādu no šādiem lēmumiem:
12.1.1. par Iepirkuma uzvarētāju atzīt Pretendentu, kurš piedāvājis saimnieciski visizdevīgāko piedāvājumu saskaņā ar Nolikuma 9. sadaļā noteikto piedāvājuma izvēles kritēriju/-iem un ar kuru tiks noslēgts Iepirkuma līgums saskaņā ar Iepirkuma līguma projektu un Iepirkumam iesniegto Pretendenta piedāvājumu;
12.1.2. izbeigt Iepirkumu, ja Iepirkumā:
12.1.2.1. nav iesniegti piedāvājumi;
12.1.2.2. Pretendenti neatbilst Nolikumā noteiktajām kvalifikācijas prasībām;
12.1.2.3. iesniegti Nolikuma prasībām neatbilstoši piedāvājumi;
12.1.2.4. piedāvājumi atzīti par nepamatoti lētiem.
12.1.3. pārtraukt Iepirkumu, ja:
12.1.3.1. piedāvājumu iesniedzis tikai viens Pretendents, izņemot gadījumus, kad:
12.1.3.1.1. Pasūtītājs pirms Iepirkuma izsludināšanas ir rīkojis SPSIL 22.panta 2.1.daļas prasībām atbilstošu apspriedi ar piegādātājiem;
12.1.3.1.2. Iepirkuma pārtraukšana apdraud sabiedrības drošības vai veselības aizsardzības intereses.
12.1.3.2. par to lēmusi Iepirkumu uzraudzības biroja iesniegumu izskatīšanas komisija saskaņā ar SPSIL;
12.1.3.3. Nolikuma 14.4. un 14.7.punktā noteiktajos gadījumos;
12.1.3.4. tam ir objektīvs pamatojums.
12.2. Komisijas pieņemtais lēmums tiek apstiprināts Pasūtītāja darbību reglamentējošos iekšējos dokumentos noteiktajā kārtībā.
12.3. Lēmumu par Iepirkuma rezultātiem Pasūtītājs Pretendentiem vienlaikus (vienā dienā) paziņo 5 (piecu) darbdienu laikā no dienas, kad Pasūtītājs ir apstiprinājis Iepirkuma rezultātus. Lēmumu Pasūtītājs nosūta Pretendentiem elektroniski uz tā elektroniskā pasta adresi.
13. [bookmark: _Toc211862108]Apakšuzņēmēju saraksts 
Ja Pretendents, kuram tiks piešķirtas Iepirkuma līguma slēgšanas tiesības, Iepirkuma līguma izpildē plāno pakalpojumu sniegšanā iesaistīt apakšuzņēmējus, kuriem nododamā darbu vai pakalpojumu apjoma vērtība ir mazāka par 10 000 EUR (desmit tūkstoši euro), pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam jāiesniedz iesaistīto apakšuzņēmēju saraksts, kurā norādīts apakšuzņēmēja nosaukums, kontaktinformācija un tā pārstāvēt tiesīgā persona, ciktāl minētā informācija ir zināma. Minētajā sarakstā Pretendentam jānorāda arī apakšuzņēmēju apakšuzņēmējus.
14. [bookmark: _Toc211862109]Iepirkuma līguma slēgšana
14.1. Pasūtītājs slēdz Iepirkuma līgumu ar Pretendentu, kurš ar Komisijas lēmumu atzīts par saimnieciski visizdevīgākā piedāvājuma iesniedzēju.
14.2. [bookmark: _Hlk144821746]Ja Iepirkuma līguma slēgšanas tiesības tiek piešķirtas piegādātāju apvienībai un tā izvēlas noslēgt sabiedrības līgumu, tā 15 (piecpadsmit) dienu laikā pēc lēmuma par Iepirkuma līguma slēgšanas tiesību piešķiršanas paziņošanas iesniedz Pasūtītājam sabiedrības līgumu vai tā apliecinātu kopiju.
14.3. Ja iepirkuma līguma slēgšanas tiesības tiek piešķirtas piegādātāju apvienībai un tā izvēlas izveidot pilnsabiedrību, tā 45 (četrdesmit piecu) dienu laikā pēc lēmuma par Iepirkuma līguma slēgšanas tiesību piešķiršanas paziņošanas iesniedz Pasūtītājam izziņas no Uzņēmumu reģistra Komercreģistra vai attiecīgās valsts institūcijas reģistra apliecinātu kopiju vai citu dokumentu, kas apliecina Pretendenta tiesībspēju un rīcībspēju, un dokumentu, kas apliecina pievienotās vērtības nodokļa maksātāja statusu. Pasūtītājs var pagarināt šajā punktā noteikto termiņu, ja Pretendents spēj pierādīt, ka šajā punktā noteikto pienākumu izpilde termiņā nav bijusi iespējama no Pretendenta neatkarīgu iemeslu dēļ un tas ir bez vilcināšanās veicis visas no tā atkarīgas darbības reģistrācijai Uzņēmumu reģistra Komercreģistrā.
14.4. Ja Nolikuma 14.3. punktā noteiktajā termiņā Pasūtītājam netiek iesniegti Nolikuma 14.3. punktā minētie dokumenti, tas tiek uzskatīts par Pretendenta (piegādātāju apvienības) atteikumu slēgt Iepirkuma līgumu, un Pasūtītājs ir tiesīgs, paturot piedāvājuma nodrošinājumu, lemt par Iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu. 
14.5. Pilnsabiedrības līgumā vai sabiedrības līgumā paredz, ka katrs no pilnsabiedrības biedriem vai sabiedrības līguma dalībniekiem ir pilnā mērā un solidāri atbildīgs par visām saistībām, kuras izriet no Iepirkumu līguma, un Pasūtītājam ir tiesības vērst savas pretenzijas pret ikvienu no pilnsabiedrības biedriem vai sabiedrības līguma dalībniekiem.
14.6. Pretendentam, kuram piešķirtas Iepirkuma līguma slēgšanas tiesības, Iepirkuma līgums jāparaksta 5 (piecu) darbdienu laikā, skaitot no Pasūtītāja uzaicinājuma nosūtīšanas dienas (elektroniski uz Pretendenta piedāvājumā norādīto kontaktpersonas vai Pretendenta e-pastu vai pa pastu uz Pretendenta juridisko vai deklarētās dzīvesvietas adresi). Ja norādītajā termiņā Iepirkuma uzvarētājs neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.
14.7. Ja Pretendents, kuram piešķirtas Iepirkuma līguma slēgšanas tiesības, atsakās slēgt Iepirkuma līgumu ar Pasūtītāju, Komisija ir tiesīga pieņemt lēmumu Iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt Iepirkuma procedūru, neizvēloties nevienu piedāvājumu. Ja pieņemts lēmums Iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, bet tas atsakās slēgt Iepirkuma līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.
14.8. Pasūtītājs pēc tam, kad noslēgts Iepirkuma līgums vai pieņemts lēmums par Iepirkuma procedūras izbeigšanu vai pārtraukšanu, sagatavo un publicē paziņojumu par līguma slēgšanas tiesību un, ja attiecināms, ievieto Pircēja profilā Iepirkuma līguma pamattekstu.
15. [bookmark: _Toc211862110][bookmark: _Hlk210974034]Fiziskās personas datu apstrāde
15.1. Pasūtītājs, Iepirkuma ietvaros apstrādājot personas datus, ievēro Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Regula) prasības, kā arī citas Latvijā spēkā esošajos normatīvajos aktos noteiktās prasības. 
15.2. Personas datu apstrāde pamatota ar Regulas 6.panta pirmās daļas b) un c) apakšpunktu un vajadzīga, lai saskaņā ar normatīvajiem aktiem nodrošinātu Iepirkuma norisi, izvērtētu iesniegtos piedāvājumus, kā arī noslēgtu un izpildītu Iepirkuma līgumu.
15.3. Pretendents ir atbildīgs par tiesisko pamatu par visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) personas datu apstrādi (tai skaitā par piekrišanu datu apstrādei saņemšanu), kuru veiks Pasūtītājs gan Iepirkumā, gan Iepirkuma līguma izpildē, ja ar Pretendentu tiks noslēgts Iepirkuma līgums.
15.4. Pretendents garantē pienācīgu personas datu aizsardzību, tas ir, īstenot atbilstošus tehniskos un organizatoriskos pasākumus, lai nodrošinātu riska līmenim atbilstošu drošības līmeni, kā arī aizsargāt personas datus no iznīcināšanas, maiņas, nelikumīgas izplatīšanas vai nelikumīgas piekļuves. Personas dati tiek aizsargāti arī no cita veida nelikumīgas apstrādes.
15.5. Pretendents garantē, ka visas ar personas datu apstrādi saistītās personas būs uzņēmušās saistības garantēt konfidencialitāti vai ka tām tiks piemērotas attiecīgas likumos noteiktas konfidencialitātes prasības.
15.6. Normatīvajos aktos noteiktajā kārtībā Pasūtītājs var publiskot personas datus.
15.7. Pasūtītāja kontaktinformācija fizisko personu datu aizsardzības jautājumos: e-pasts das@rs.lv.
16. [bookmark: _Toc208483878][bookmark: _Toc208826732]Nolikuma pielikumi 
16.1. 1.pielikums - Piedāvājuma vēstule;
16.2. 2.pielikums - Pretendentu atlases un kvalifikācijas prasības;
16.3. 3.pielikums - Vispārēja informācija par pretendentu;
16.4. 4.pielikums - Līguma projekts;
16.5. 5.pielikums - Tehniskā specifikācija;
16.6. 5.1. pielikums – Neapmaksājamo laboratorisko izmeklējumu saraksts;
16.7. [bookmark: _Hlk222130582]6.pielikums - Finanšu piedāvājums.
Komisijas priekšsēdētājs Rolands Kalniņš
Dokuments parakstīts ar drošu elektronisko parakstu
Skatīt elektroniskā paraksta laika zīmogu


1. [bookmark: _Hlk132542055][bookmark: _Hlk134977785]pielikums
[bookmark: _Hlk144822254]Iepirkuma ID Nr. RS2026/099/AK
nolikumam

PIEDĀVĀJUMA VĒSTULE
ATKLĀTAM KONKURSAM
Darbinieku veselības apdrošināšana
(Iepirkuma identifikācijas Nr. RS2026/099/AK)
Dokumenta datums:
elektroniskā paraksta laika zīmoga datums
Akciju sabiedrībai "RĪGAS SILTUMS"
Cēsu iela 3A, Rīga, LV-1012

	Pretendenta nosaukums:
	

	Rekvizīti:
	Reģistrācijas Nr.:
Adrese, pasta indekss:
E-pasts:
Kredītiestāde:
Kredītiestādes kods:
Konta Nr.:

	Kontaktpersonas amats, vārds, uzvārds:
	

	Kontaktpersonas tālruņa Nr., e‑pasts:
	



Iepazinušies ar atklāta konkursa “Darbinieku veselības apdrošināšana” (ID. Nr. RS2026/099/AK) (turpmāk – Iepirkums) nolikumu un tā pielikumiem un skaidrojumiem, kuru saņemšanu ar šo vēstuli apliecinām, mēs, kas parakstījuši šo dokumentu, piedāvājam nodrošināt pakalpojumu – darbinieku veselības apdrošināšana, saskaņā ar nolikuma un Iepirkuma līguma noteikumiem.
Ar šo Pretendents apliecina, ka:
a. ir iepazinies ar Pretendenta atlases un kvalifikācijas prasībām, un ar šī piedāvājuma iesniegšanu pilnībā akceptējam tās;
b. piedāvājums no tā iesniegšanas brīža ir spēkā ne mazāk kā 90 (deviņdesmit) dienas;
c. piekrīt nolikumā ietvertajam Iepirkuma līguma projektam, Iepirkuma līguma projektā iekļautajiem apmaksas noteikumiem;
d. neveiks krāpnieciskas un koruptīvas darbības Iepirkuma procesā, ievēros godīgas konkurences noteikumus un neiesaistīsies konkurenci ierobežojošos darījumos;
e. ir nepieciešamās profesionālās, tehniskās un organizatoriskās spējas, personāls, finanšu resursi, iekārtas un cita fiziska infrastruktūra un resursi, kas nepieciešama potenciālā Iepirkuma līgumu saistību izpildei;
f. saprot, ka 	Pasūtītājs patur tiesības atteikties no visiem piedāvājumiem;
g. uz Pretendentu neattiecas Sabiedrisko pakalpojumu sniedzēju Iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. apakšpunkta minētie izslēgšanas nosacījumi;
h. ne Pretendents, ne tā patiesais labuma guvējs (ja tāds ir) nav Apvienoto Nāciju Organizācijas, Eiropas Savienības, citas starptautiskas organizācijas, kuras dalībvalsts ir Latvijas Republika, Latvijas Republikas, Eiropas Savienības un Ziemeļatlantijas līguma organizācijas dalībvalsts noteikto sankciju subjekts;
i. ne pret Pretendentu, ne tā patieso labuma guvēju nav uzsākts kriminālprocess un ne Pretendents, ne tā patiesais labuma guvējs nav notiesāts par noziedzīgi iegūtu līdzekļu legalizāciju vai terorisma finansēšanu;
j. nav bijusi saziņa ar konkurentiem** attiecībā uz cenām, cenas aprēķināšanas metodēm, faktoriem (apstākļiem) vai formulām, kā arī par konkurentu** nodomu vai lēmumu piedalīties vai nepiedalīties Iepirkumā vai par tādu piedāvājumu iesniegšanu, kas neatbilst Iepirkuma prasībām, vai attiecībā uz kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem**, tiem produktiem vai pakalpojumiem, kas attiecas uz šo Iepirkumu;
k. nav apzināti, tieši vai netieši atklājis vai neatklās piedāvājuma noteikumus nevienam konkurentam** pirms oficiālā piedāvājuma atvēršanas datuma un laika vai Iepirkuma līguma slēgšanas tiesību piešķiršanas;
l. apakšuzņēmēja piesaistes gadījumā tā resursi būs pieejami visu Iepirkuma līguma izpildes laiku;
m. visas piedāvājumā sniegtās ziņas ir patiesas;
Pretendents un/ vai piesaistītais apakšuzņēmējs (ja tāds tiek piesaistīts) atbilst mikro, mazā vai vidējā uzņēmuma statusam (atzīmēt ar "x" par katru attiecīgo uzņēmumu, ja attiecināms, norādot attiecīgā uzņēmuma nosaukumu, ja tie ir vairāki):
	[bookmark: _Hlk222300091]
	Mikro
uzņēmums
	uzņēmums, kurā nodarbinātas mazāk nekā 10 personas un kura gada apgrozījums un/vai gada bilance kopā nepārsniedz 2 miljonus euro;

	
	 Mazais uzņēmums
	uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

	
	Vidējais uzņēmums
	uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.



[bookmark: _Hlk64552191]Ar šo Pretendents apliecina, ka ir iepazinies ar nolikuma dokumentiem. Tam ir pilnībā saprotami nosacījumi un prasības. Visa dokumentācija, kas iesniegta kopā ar šo piedāvājumu, ir patiesa un var tikt pārbaudīta attiecīgajās institūcijās, iestādēs un pie Pretendenta klientiem.
Pretendenta likumīgais vai pilnvarotais pārstāvis:	*paraksts		[vārds, uzvārds]
*DOKUMENTS PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU

Piezīmes:
**Konkurents – jebkura fiziska vai juridiska persona, kura nav Pretendents  un kura iesniedz pieteikumu šim Iepirkumam, un kura, ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim Iepirkumam.

2. pielikums
Iepirkuma ID. Nr. RS2026/099/AK
nolikumam
PRETENDENTU ATLASES UN KVALIFIKĀCIJAS PRASĪBAS
1. Pretendentu atlases un kvalifikācijas prasības ir saistošas piegādātājiem, kas vēlas iegūt iepirkuma līguma slēgšanas tiesības, un ietver prasības attiecībā uz Pretendenta atlasi, kvalifikāciju, tehniskajām un profesionālajām spējām, iesniedzamo informāciju, kas nepieciešama, lai Pretendentu novērtētu saskaņā ar minētajām prasībām, kā arī noteikumus, kā piegādātāju apvienībām, personālsabiedrībām un apakšuzņēmējiem ir jāizpilda tabulā minētās prasības:
	[bookmark: _Hlk147242496]Nr.
	Kvalifikācijas prasība
	Iesniedzamie dokumenti

	1.1. 
	Pretendents ir pieteicies dalībai iepirkumā.
	Piedāvājuma vēstule, kas sagatavota un aizpildīta atbilstoši pievienotajam paraugam, uz kuras jābūt Pretendenta likumīgā vai pilnvarotā pārstāvja parakstam.

Latvijas Republikā reģistrētam Pretendentam nav jāiesniedz izziņa no Uzņēmuma reģistra. Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Piedāvājuma vēstuli parakstījis Pretendenta likumīgais pārstāvis. 

Ārvalstī reģistrētam Pretendentam jāiesniedz attiecīgās kompetentās institūcijas izziņa (apliecināta kopija), lai Pasūtītājs varētu pārliecināties par to, ka Piedāvājuma vēstuli ir parakstījis Pretendenta likumīgais pārstāvis. Ja piedāvājumu paraksta persona, kura nav minēta Latvijas Republikas Uzņēmumu reģistra izziņā vai citas valsts kompetentas iestādes izdotā izziņā, tad Pretendentam jāiesniedz pilnvara minētajai personai parakstīt piedāvājumu.

Ja Piedāvājuma vēstuli paraksta pilnvarotā persona, tad Latvijas Republikā reģistrētam Pretendentam un ārvalstī reģistrētam Pretendentam jāpievieno dokuments (pilnvara), kas apliecina Piedāvājuma vēstuli parakstījušās personas paraksta tiesības Pretendenta vārdā.

	1.2. 
	Pretendents ir reģistrēts atbilstoši tā mītnes zemes normatīvajos aktos noteiktajām prasībām.

Piezīme: Šī prasība attiecas uz:
a) personālsabiedrību un visiem tās biedriem (ja piedāvājumu iesniedz personālsabiedrība);
b) visiem piegādātāju apvienības dalībniekiem (ja piedāvājumu iesniedz piegādātāju apvienība);
c) apakšuzņēmēju, kura sniedzamo pakalpojuma vērtība ir vismaz 10 000 EUR no kopējās pakalpojuma vai piegādes līguma vērtības;
d) personām, uz kuru iespējām pretendents balstās, lai apliecinātu pretendenta atbilstību nolikuma prasībām.
	Latvijas Republikā reģistrētam Pretendentam nav jāiesniedz izziņa no Uzņēmuma reģistra. Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Pretendents ir reģistrēts atbilstoši Latvijas Republikas normatīvajos aktos noteiktajām prasībām.

Ārvalstīs reģistrētam Pretendentam jāiesniedz attiecīgās kompetentās institūcijas izziņa (apliecināta kopija), kas apliecina, ka Pretendents ir reģistrēts atbilstoši savas mītnes normatīvajos aktos noteiktajos gadījumos (ja attiecīgās valsts normatīvie akti paredz reģistrāciju).

Gadījumā, ja mītnes zemē nav attiecīgās institūcijas, tad Pretendentam jāiesniedz SPSIL 48.panta piektās daļas 2)apakšpunkta c)punktā minētie dokumenti.

	1.3. 
	Informācija par līguma izpildē iesaistītajiem apakšuzņēmējiem, kuru sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamā iepirkuma līguma daļa.

	Pretendentam jāiesniedz to apakšuzņēmēju saraksts, kuru sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamā iepirkuma līguma daļa saskaņā ar nolikumam pievienoto formu par iepirkuma līgumā iesaistītajiem apakšuzņēmējiem.
Sarakstam jāpievieno Pretendenta un personu/apakšuzņēmēju parakstīti vienošanās dokumenti (tikai ar katru personu, uz kuras iespējām Pretendents balstās, lai izpildītu kvalifikācijas prasības un/vai apakšuzņēmēju, kura sniedzamo pakalpojumu vērtība ir vismaz 10 000 EUR), kurā ir uzskaitīti personai/apakšuzņēmējam paredzētie darbi un kurā persona/apakšuzņēmējs uzņemas šos darbus veikt saskaņā ar piedāvājumu vai citi pierādījumi.

	1.4. 
	Pretendentam1) ir tiesības sniegt veselības apdrošināšanas pakalpojumus Latvijas Republikā. 
1)Personu apvienības katram dalībniekam individuāli jāatbilst šī punkta prasībām 
Ja Pretendents balstās uz personu (apakšuzņēmēju) spējām, tad Pretendentam un apakšuzņēmējiem katram jāatbilst šajā punktā noteiktajai prasībai.
	Iepirkuma komisija atbilstību minētajai prasībai pārbaudīs Latvijas Bankas mājas lapā pieejamajos reģistros.

Ārvalstī reģistrētam Pretendentam, kuram ārvalstī atrodas pastāvīgā dzīvesvieta, iesniedz Licences kopiju par tiesībām veikt veselības apdrošināšanu vai līdzvērtīgs dokuments, kas apliecina Pretendenta likumīgas tiesības sniegt attiecīgos apdrošināšanas pakalpojumus Latvijas Republikā.
Ja uz piedāvājuma iesniegšanas brīdi Pretendents, kurš ir ārvalstī reģistrēts, nav izsniedzis attiecīgo licenci vai līdzvērtīgu dokumentu, Pretendentam ir jāiesniedz Pretendenta rakstveida apliecinājums par to, ka, ja viņam Nolikuma rezultātā tiks piešķirtas līguma slēgšanas tiesības, tad Pretendents 10 (desmit) darba dienu, laikā no lēmuma paziņošanas dienas par līguma slēgšanas tiesību piešķiršanu, iesniedz Pasūtītājam attiecīgu licenci vai līdzvērtīgu dokumentu, kas apliecina, ka Pretendentam ir tiesības veikt veselības apdrošināšanu Latvijas Republikā.

	1.5. 
	Pretendentam pēdējo 3 (trīs) gadu laikā (2023., 2024., 2025.) vai līdz piedāvājuma iesniegšanas brīdim ir pieredze veselības apdrošināšanas pakalpojuma sniegšanā vismaz 3 (trīs) komercsabiedrībām vai iestādēm, kurās katrā apdrošināto personu skaits ir bijis vismaz 400 (četri simti) personas un apdrošināšanas līguma termiņš ir bijis vismaz 12 (divpadsmit) mēneši.

Piezīme: Šī prasība attiecas uz:
a) personālsabiedrību un/vai piegādātāju apvienību. Ja pretendents ir personālsabiedrība vai piegādātāju apvienība, minēto prasību var iesniegt viens no personālsabiedrības biedriem vai viens no piegādātāju apvienības dalībniekiem, uz kura iespējām pretendents balstās, lai izpildītu kvalifikācijas prasības attiecībā uz pretendents profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas;
b) apakšuzņēmēju, kura sniedzamo pakalpojuma vērtība ir vismaz 10 000 euro no kopējās pakalpojuma vai piegādes līguma vērtības, un kuri sniegs pakalpojumus, kuru izpildei attiecīgās spējas ir nepieciešamas;
personām, uz kuru iespējām pretendents balstās, lai izpildītu kvalifikācijas prasības attiecībā uz pretendenta profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas.
	Pretendentam ir jāiesniedz Pretendenta amatpersonas parakstīts profesionālās pieredzes darbu saraksts, saskaņā ar šajā punktā noteiktajām prasībām.
Nepieciešamības gadījumā Pasūtītājs var pieprasīt Pretendentam iesniegt darījumu apliecinošus dokumentus (piemēram, nodošanas - pieņemšanas aktus).























3.pielikums
Iepirkuma ID. Nr. RS2026/099/AK
nolikumam
VISPĀRĒJA INFORMĀCIJA PAR PRETENDENTU
1. Forma I
Pretendenta pieredzes saraksts (Vispārīgs paraugs)
	Nr.
	Pasūtītājs
	Pasūtītāja kontaktpersona
	Pakalpojuma nosaukums, apraksts, apjoms un vērtība
	Pakalpojuma  uzsākšanas, pabeigšanas
gads/ mēnesis 

	
	Nosaukums
	Adrese
	Vārds, uzvārds
	Tālrunis
	
	

	
	
	
	
	
	
	


Forma II
Pretendenta piesaistīto apakšuzņēmēju veicamo darbu saraksts un to sadalījums 
	Veicamie darbi
	Pakalpojuma veicēja nosaukums
	Adrese, telefona Nr., kontaktpersona
	Pakalpojuma saraksts
	Pakalpojuma apjoms EUR no kopējā apjoma

	citi
	
	
	
	

	
	
	
	
	


Forma III
Pretendenta piesaistītā apakšuzņēmēja vai personu, uz kuru iespējām Pretendents balstās apliecinājums
Ar šo Iepirkuma procedūras "______________" (Nr. …) Pretendenta apakšuzņēmējs [apakšuzņēmēja nosaukums] apliecina, ka:
a. uz to neattiecas Sabiedrisko pakalpojumu sniedzēju iepirkumu likuma 48.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie izslēgšanas noteikumi; 
b. tas neveiks krāpnieciskas un koruptīvas darbības iepirkuma procesā, ievērojot godīgas konkurences noteikumus un neiesaistīties konkurenci ierobežojošos darījumos.
__________________________
(pilnvarotās personas paraksts vai
Dokumenta datums: elektroniskā paraksta un tā laika zīmoga datums)

Forma V 
Sankciju/NILLTPF pārbaudes anketa (Vispārīgs paraugs)
(juridiska persona)
NB! Anketa jāaizpilda tikai pēc Pasūtītāja uzaicinājuma, pretendentam (nerezidentam), kuram tiks piešķirtas līguma slēgšanas tiesības.

	1. ZIŅAS PAR SADARBĪBAS PARTNERI	

	1.1.
	Sadarbības partneris:

	
	Nosaukums:
	

	
	Juridiskā forma: ☐ SIA  ☐ AS ☐personālsabiedrība  ☐ personu apvienība  ☐ iestāde ☐ cita (norādīt) 

	
	Reģistrācijas Nr.:
	

	
	PVN Nr.: 
	

	
	Juridiskā adrese:
	

	
	Faktiskā adrese (ja atšķiras no juridiskās) :
	

	1.2.
	Ziņas par Sadarbības partnera pilnvaroto personu: 

	
	
	

	
	Pilnvarojuma pamats:
 ☐ valdes loceklis ☐ prokūrists  ☐ pilnvara ☐ cits (norādīt) 

	
	Personas kods (rezidentiem)/Dzimšanas datums (nerezidentiem):  
	

	1.3. 
	Kontaktinformācija saziņai ar Sadarbības partneri:

	
	Kontaktpersona, ieņemamais amats:
	

	
	Tālrunis:
	

	
	E-pasts: 
	

	1.4. 
	Informācija par Sadarbības partnera saimniecisko darbību: 

	
	Saimnieciskās darbības veikšanas vieta (valsts):
	☐ Latvijas Republika

☐ cita (norādīt)_____________

	
	Komercdarbības veids:
	

	2. ZIŅAS PAR SADARBĪBAS PARTNERA PATIESO LABUMA GUVĒJU1) (aizpildīt attiecībā uz visiem patiesajiem labuma guvējiem)

	
	Vārds, uzvārds
	

	
	Personas kods (rezidentiem)/Dzimšanas datums (nerezidentiem):
	

	
	Valstspiederība:
	

	
	Patiesais labuma guvējs:
☐ Kontrolē ____% daļu/akciju ☐ tieši ☐netieši (norādīt netiešās kontroles veidu) 
☐ Īsteno kontroli citā veidā (norādīt)
☐ PLG nav iespējams noskaidrot, jo __ (norādīt)____ 

	
	Ja patiesais labuma guvējs īsteno kontroli netieši, norādīt informāciju par personām, caur kurām šī kontrole tiek īstenota (vai arī iesniedz īpašumtiesību struktūru):

	
	1. kontroles līmenis

	
	Reģistrācijas numurs:
	

	
	Nosaukums:
	

	
	Valsts:
	

	
	Kontrole tiek īstenota caur Sadarbības partneri (veidlapas 1.1. punkts).

	
	

	
	2. kontroles līmenis

	
	Reģistrācijas numurs:
	

	
	Nosaukums:
	

	
	Valsts:
	

	
	Kontrole tiek īstenota caur augstāk norādīto kontroles līmeni 1.

	
	Publiski pieejama vietne, kurā šīs ziņas var tikt pārbaudītas (ja tāda ir):

	
	





	3. INFORMĀCIJA PAR POLITISKI NOZĪMĪGU PERSONU2)

	
	Patiesais labuma guvējs vai valdes/padomes loceklis ir politiski nozīmīga persona, politiski nozīmīgas personas ģimenes loceklis vai ar politiski nozīmīgu personu cieši saistīta persona (NILLTPFL izpratnē):

☐ Jā    
Ja atbilde ir “Jā”, lūdzu, norādīt šādās ziņas:

Vārds, uzvārds: ____________________
Pastāvīgā dzīvesvietas valsts: __________________
Iestāde, kurā persona strādā: __________________
Ieņemamais amats: ______________________

☐ Nē



Lūdzu, ņemiet vērā, ka gadījumā, ja pieprasītā informācija netiek sniegta, vai arī tiek sniegta nepilnīga vai maldinoša informācija, AS “RĪGAS SILTUMS” ir tiesības neslēgt līgumu un/vai vienpusēji atkāpties no jau noslēgta līguma. Par apzinātu nepatiesu ziņu sniegšanu par līdzekļu piederību un patieso labuma guvēju ir paredzēta kriminālatbildība.
Ar šo SADARBĪBAS PARTNERIS apliecina, ka ir tiesīgs parakstīt šo dokumentu un: 
a. Parakstot šo anketu, sadarbības partneris apliecina, ka ne sadarbības partneris, ne tā patiesais labuma guvējs (ja tāds ir) nav Apvienoto Nāciju Organizācijas, Eiropas Savienības, citas starptautiskas organizācijas, kuras dalībvalsts ir Latvija, Latvijas Republikas, Eiropas Savienības un  Ziemeļatlantijas līguma organizācijas dalībvalsts noteikto sankciju subjekti.
b. Parakstot šo anketu, apliecinu, ka ne pret sadarbības partneri, ne tā patieso labuma guvēju nav uzsākts kriminālprocess un ne sadarbības partneris, ne tā patiesais labuma guvējs nav notiesāts par noziedzīgi iegūtu līdzekļu legalizāciju vai terorisma finansēšanu.
c. Parakstot šo anketu, sadarbības partneris apliecina, ka visa šajā veidlapā sniegtā informācija ir pilnīga un patiesa. Sadarbības partneris apņemas nekavējoties, bet ne vēlāk kā 5 (piecu) dienu laikā no izmaiņu rašanās brīža, paziņot AS “RĪGAS SILTUMS” par jebkurām šajā veidlapā minēto datu izmaiņām. 

	Sadarbības partneris:
[vārds, uzvārds un paraksts]
	Datums: ______________________

Vieta:   _______________________



Piezīme NILLTFPNL izpratnē:
1)	PLG/Patiesā labuma guvējs  - fiziska persona, kura ir klienta* – juridiskās personas – īpašnieks vai kura kontrolē klientu*, vai kuras vārdā, labā interesēs tiek nodibinātas darījuma attiecības vai tiek veikts gadījuma rakstura darījums, un tā ir vismaz: a) attiecībā uz juridiskajām personām – fiziskā persona, kurai tiešas vai netiešas līdzdalības veidā pieder vairāk nekā 25 procenti no juridiskās personas kapitāla daļām vai balsstiesīgajām akcijām vai kura to tiešā vai netiešā veidā kontrolē; b) attiecībā uz juridiskiem veidojumiem – fiziska persona, kurai pieder vai kuras interesēs ir izveidota vai darbojas juridisks veidojums vai kura tiešā vai netiešā veidā īsteno kontroli pār to, tostarp, kura ir šāda veidojuma dibinātājs, pilnvarnieks vai pārraudzītājs (pārvaldnieks).
2)	PNP/Politiski nozīmīga persona – persona, kura Latvijas Republikā, citā dalībvalstī vai trešajā valstī ieņem vai ir ieņēmusi nozīmīgu publisku amatu, tai skaitā, valsts varas augstākā amatpersona, valsts administratīvās vienības (pašvaldības) vadītājs, valdības vadītājs, ministrs (ministra vietnieks vai ministra vietnieka vietnieks, ja attiecīgajā valstī ir šāds amats), valsts sekretārs vai cita augsta līmeņa amatpersona valdībā vai valsts administratīvajā vienībā (pašvaldībā), parlamenta deputāts vai līdzīgas likumdošanas struktūras loceklis, politiskās partijas vadības struktūras (valdes) loceklis, konstitucionālās tiesas, augstākās tiesas vai cita līmeņa tiesas tiesnesis (tiesu institūcijas loceklis), augstākās revīzijas (audita) iestādes padomes vai valdes loceklis, centrālās bankas padomes vai valdes loceklis, vēstnieks, pilnvarotais lietvedi, bruņoto spēku augstākais virsnieks, valsts kapitālsabiedrības padomes vai valdes loceklis, starptautiskas organizācijas vadītājs (direktors, direktora vietnieks)  un valdes loceklis vai persona, kas šajā organizācijā ieņem līdzvērtīgu amatu.
 
* AS “RĪGAS SILTUMS” Sadarbības partneris NILLTFPNL izpratnē uzskatāms par klientu.
(likumīgā pārstāvja vai pilnvarotās personas paraksts vai
Dokumenta datums: elektroniskā paraksta un tā  laika zīmoga datums)
	












[bookmark: _Hlk208325620]4. pielikums
Iepirkuma ID. Nr. RS2026/099/AK
nolikumam
LĪGUMA PROJEKTS 
par darbinieku veselības apdrošināšanu
Līguma datums ir pēdējā pievienotā droša 
elektroniskā paraksta un laika zīmoga datums

Akciju sabiedrība “RĪGAS SILTUMS” [otrā līgumā norādīt SIA “Rīgas BioEnerģija” rekvizītus], reģistrācijas Nr.40003286750, turpmāk – Apdrošinājuma ņēmējs,  juridiskā adrese: Cēsu iela 3A, Rīga, LV-1012, kuru uz statūtu pamata pārstāv [amats, vārds, uzvārds] un [amats, vārds, uzvārds], no vienas puses, un
[Komersanta nosaukums], reģistrācijas Nr. [numurs], turpmāk – Apdrošinātājs, juridiskā adrese: [adrese], kuru uz [pārstāvības pamats] pārstāv [amats, vārds, uzvārds], no otras puses, 
abi kopā un katrs atsevišķi turpmāk – Puses/Puse, pamatojoties uz iepirkuma “[nosaukums]” ar identifikācijas Nr.RS202_/__/___, turpmāk – Iepirkums, rezultātiem un Pasūtītāja [gads].gada [datums, mēnesis] [lēmuma veids] lēmumu Nr.[numurs] [ja attiecināms], noslēdz šādu līgumu, turpmāk – Līgums:

LĪGUMA PRIEKŠMETS UN TERMIŅŠ
1.1. Apdrošinātājs, saskaņā ar Latvijas Republikas normatīvajiem aktiem, apņemas veikt Apdrošinājuma ņēmēja darbinieku, darbinieku ģimenes locekļu (laulātais, bērni un vecāki) un Apdrošinājuma ņēmēja nestrādājošo pensionēto darbinieku veselības apdrošināšanu, saskaņā ar šo Līgumu un tā pielikumiem (turpmāk - Pakalpojums).
1.2. Par Apdrošinājuma ņēmēja darbiniekiem šī Līguma izpratnē uzskatāmi AS “RĪGAS SILTUMS” [otrā līgumā norādīt:  SIA "Rīgas BioEnerģija"] darbinieki.
1.3. Apdrošinājuma ņēmēja darbinieki tiek apdrošināti uz laika periodu no 2026.gada 1.novembra līdz 2027.gada 31.oktobrim (ieskaitot) (turpmāk - Apdrošināšanas periods).
1.4. Pakalpojumam jābūt pieejamam pilnā apmērā un visā Apdrošināšanas periodā, sākot ar pirmo Apdrošinājuma ņēmēja darbinieku veselības apdrošināšanas polises (turpmāk – Polise) darbības dienu un visā Polises darbības laikā.
1.5. Apdrošinājuma ņēmēja apdrošināmo darbinieku skaits Apdrošināšanas periodā ir mainīgs +/- 5 (piecu) procentu ietvaros no plānotajiem [skaits cipariem] ([skaits vārdiem]) darbiniekiem. 
1.6. Līguma parakstīšanas un spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā uz Apdrošināšanas periodu.

LĪGUMA SASTĀVDAĻAS
2.1. Līgums sastāv no šādiem dokumentiem, kas ir uzskatāmi par neatņemamu Līguma sastāvdaļu:
2.1.1. šis Līgums;
2.1.2. Pielikums Nr.1 – Tehniskās prasības un specifikācija;
2.1.3. Pielikums Nr.2 – Apdrošinātāja tehniskais piedāvājums;
2.1.4. Pielikums Nr.3 – Finanšu piedāvājums;
2.1.5. Pielikums Nr.4 – Apdrošināšanas polise ar apdrošināto personu sarakstu.
2.2. Jebkuru nesaskaņu vai pretrunu gadījumā starp augstāk minētajiem dokumentiem, prioritāte dokumentiem ir tādā secībā, kādā šie dokumenti ir uzskaitīti un ir piemērojami dokumenta, kuram ir augstāka prioritāte, noteikumi.

APDROŠINĀJUMA SUMMA, PRĒMIJA UN SAMAKSAS KĀRTĪBA
3.1. Viena gada apdrošinājuma summa katram apdrošinātajam Apdrošinājuma ņēmēja darbiniekam ir [summa cipariem] EUR ([summa vārdiem] euro).
3.2. Viena gada apdrošināšanas prēmija vienam Apdrošinājuma ņēmēja darbiniekam ir [summa cipariem] EUR ([summa vārdiem] euro).
3.3. Apdrošināšanas prēmija Apdrošināšanas periodam tiek noteikta saskaņā ar Līguma 4.1.1.apakšpunktā noteikto Apdrošinājuma ņēmēja apdrošināmo darbinieku sarakstu uz 2026.gada 1.novembri un norādīta šī Līguma 2.1.5.apakšpunktā noteiktajā Apdrošināšanas polisē.
3.4. Apdrošinājuma ņēmējs darbinieku veselības Apdrošināšanas prēmijas samaksu veic 4 (četros) maksājumos (turpmāk - Apdrošināšanas prēmijas daļa), nepiemērojot papildus % sadārdzinājumu par Apdrošināšanas prēmijas samaksu pa daļām, 30 (trīsdesmit) dienu laikā pēc attiecīga Apdrošinātāja rēķina saņemšanas uz šajā Līgumā un/vai rēķinā norādīto Apdrošinātāja kredītiestādes kontu, ievērojot šādu maksājumu sadalījumu:
3.4.1. 1.maksājums līdz 2026.gada 30.novembrim;
3.4.2. 2.maksājums līdz 2027.gada 29.februāris;
3.4.3. 3.maksājums līdz 2027.gada 31.maijam;
3.4.4. 4.maksājums līdz 2027.gada 30.augustam.
Apmaksas termiņš tiek ievērots, ja Apdrošinātājs rēķinus ir izrakstījis un nosūtījis Apdrošinājuma ņēmējam ne vēlāk kā 20 (divdesmit) dienas pirms apmaksas termiņa iestāšanās.
3.5. [bookmark: _Hlk7689145]Apdrošinātājs sagatavo rēķinus papīra veidā, nosūtot tos uz Apdrošinājuma ņēmēja norādīto juridisko adresi vai elektroniski un nosūta tos uz Apdrošinājuma ņēmēja adresēm: aira.lace@rs.lv un  rekini@rs.lv. ([otrā līgumā Rīgas BioEnerģija e-pasta adreses] Saņemtajiem (izrakstītajiem) rēķiniem jāsatur pilna informācija atbilstoši Grāmatvedības likuma, Latvijas Republikas Ministru kabineta 2021.gada 21.decembra noteikumu Nr.877 "Grāmatvedības kārtošanas noteikumi", kā arī citu piemērojamo tiesību normatīvo aktu prasībām. Gadījumā, ja rēķini nav noformēti atbilstoši tiesību normatīvo aktu prasībām, Apdrošinātāja pienākums ir anulēt iepriekš izrakstīto rēķinu un izrakstīt un nosūtīt Apdrošinājuma ņēmēja jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jauna rēķina saņemšanas no Apdrošinātāja.
3.6. Apdrošinātājs Līguma darbības laikā nedrīkst paaugstināt piedāvāto apdrošināšanas pakalpojuma prēmiju (cenu), samazināt un/vai pasliktināt Apdrošinātāja tehniskajā piedāvājumā norādīto apdrošināšanas pakalpojumu apjomu, nosacījumus un kvalitāti, kā arī jebkādā veidā Līguma darbības laikā mainīt nosacījumus attiecībā uz piedāvātā pakalpojuma sniegšanas kārtību. 
3.7. Iekļaujot jaunas apdrošināmās personas, kā arī izslēdzot personas no Apdrošināmo darbinieku, Apdrošinātājam jāveic Apdrošināšanas prēmijas aprēķins, proporcionāli atlikušajam Apdrošināšanas periodam par dienām, neprasot administratīvo izdevumu apmaksu par veicamajām izmaiņām, kā arī neņemot vērā izmaksātās un pieteiktās atlīdzības. 
3.8. Samazinoties Apdrošinājuma ņēmēja darbinieku skaitam līguma darbības laikā un pārtraucot veselības apdrošināšanas individuālās kartes darbību, Apdrošinājuma ņēmējam ir tiesības saņemt atpakaļ samaksāto, bet kartes neizmantoto apdrošināšanas prēmiju (1/365 no gada apdrošināšanas prēmijas vienam Apdrošinājuma ņēmēja darbiniekam * kartes darbības atlikušais laiks dienās). Prēmijas atlikuma pārrēķins par no apdrošināto saraksta izslēgtajām personām tiks veikt ar to datumu, kad attiecīgā persona tiks izslēgta no apdrošināto personu saraksta. Prēmijas atlikums pēc Apdrošinājuma ņēmēja lūguma var tikt ieskaitīts Apdrošinājuma ņēmēja kontā. Savstarpējie norēķini par, no apdrošināto saraksta izslēgtajām personām, tiks veikti saskaņā ar kredītrēķinu.

PUŠU PIENĀKUMI UN TIESĪBAS
4.1. Apdrošinājuma ņēmēja tiesības un pienākumi:
4.1.1. 14 (četrpadsmit) dienu laikā no Līguma spēkā stāšanās dienas iesniegt Apdrošinātājam rakstiski vai elektroniski apdrošināmo darbinieku sarakstu, norādot apdrošināmo personu vārdu, uzvārdu un personas kodu (turpmāk - Apdrošināmo darbinieku saraksts). 
4.1.2. Informēt darbiniekus par iegādāto Pakalpojumu saņemšanas nosacījumiem.
4.1.3. Elektroniski informēt un iesniegt Apdrošinātājam nepieciešamās izmaiņas Apdrošināmo personu sarakstā, nosūtot pieprasījumu 14.2.punktā norādītajai Apdrošinātāja kontaktpersonai.
4.1.4. Veikt Apdrošināšanas prēmijas daļas maksājumus, saskaņā ar Apdrošinātāja iesniegtajiem rēķiniem, Līguma 3.sadaļā noteiktajā kārtībā.
4.1.5. 30 (trīsdesmit) dienu laikā no šī Līguma spēkā stāšanās dienas iesniegt Apdrošinātājam rakstisku informāciju par Apdrošinājuma ņēmēja darbinieku ģimenes locekļu un nestrādājošo pensionāru apdrošināšanu, kurā norāda katras apdrošināmās personas vārdu, uzvārdu, personas kodu.
4.1.6. Apdrošinājuma ņēmēja darbinieku ģimenes locekļi un nestrādājošie pensionāri samaksu par veselības apdrošināšanas polisi veic no saviem personīgajiem līdzekļiem, bez Apdrošinājuma ņēmēja starpniecības, Apdrošinātājam šīm personām nodrošinot individuālu rēķinu sagatavošanu. 
4.1.7. Apdrošinājuma ņēmējs ir tiesīgs pieprasīt no Apdrošinātāja visa veida informāciju, kas saistīta ar veselības apdrošināšanas pakalpojuma izmantošanu.
4.2. Apdrošinātāja tiesības un pienākumi:
4.2.1. 14 (četrpadsmit) dienu laikā, pēc šī Līguma 4.1.1., 4.1.5. un 4.1.7. apakšpunktā noteiktās informācijas saņemšanas iesniedz Apdrošinājuma ņēmējam no savas puses parakstītu Apdrošināšanas polisi ar apdrošināto personu sarakstu, apdrošināto personu individuālās veselības apdrošināšanas kartes (ja attiecināms) un apdrošināšanas programmu detalizētu aprakstu, tai skaitā informāciju par apdrošināšanas atlīdzības saņemšanas kārtību un noteikumiem, iestājoties apdrošināšanas gadījumam, kas kļūst par Līguma neatņemamu sastāvdaļu.
4.2.2. Nodrošināt iespēju veikt izmaiņas Apdrošināmo darbinieku sarakstā ne retāk kā 2 (divas) reizes mēnesī visā Apdrošināšanas periodā, izslēdzot no tā darbiniekus un pievienojot jaunus darbiniekus uz tādiem pašiem apdrošināšanas noteikumiem, kādi paredzēti spēkā esošajā Līgumā. Apdrošinājuma summas un limiti Apdrošinātājam ir jānodrošina pilnā apmērā, neatkarīgi no Polises darbības laika. 
4.2.3. Pēc Apdrošinājuma ņēmēja pieprasījuma, 2 (divas) reizes gadā (vienu reizi apdrošināšanas periodā un otru reizi – pēc līguma darbības beigām) 14 (četrpadsmit) dienu laikā pēc pieprasījuma nosūtīšanas, Apdrošinātājam jāiesniedz Apdrošinājuma ņēmējam informācija par darbiniekiem, izmaksātajām atlīdzībām, tajā skaitā norādot gan kopējo izmaksāto atlīdzību apjomu, gan atlīdzību apjomu atsevišķi katrā no apdrošināšanas segumā iekļautajām pakalpojumu grupām (pacientu iemaksas, maksas ambulatorā, t.sk., ambulatorā rehabilitācija, maksas stacionārā veselības aprūpe (t.sk., maksas operācijas/ maksas ārstēšanās), zobārstniecība, medikamentu iegāde u.tml.), kā arī norādot darbinieku, darbinieku ģimenes locekļiem un nestrādājošo pensionāru skaitu, un iesniedzot sarakstu ar visvairāk apmeklētajām ārstniecības iestādēm un ārstiem – speciālistiem (%).
4.2.4. 2 (divu) darba dienu laikā pēc Apdrošinājuma ņēmēja pieprasījuma sniegt nepieciešamo informāciju un konsultēt jautājumos, kas saistīti ar Apdrošinātāja piedāvātajiem veselības apdrošināšanas pakalpojumiem. 
4.2.5. Līguma darbības laikā Apdrošinātājam jānodrošina to pārstāvoša kontaktpersona, kas sniegs Apdrošinājuma ņēmēja darbiniekiem informāciju un konsultācijas par apdrošināšanas līguma darbības nosacījumiem.
4.2.6. Apdrošinātājam jānodrošina katrs Apdrošinājuma ņēmēja apdrošinātais ar elektronisko veselības apdrošināšanas karti individuālai lietošanai. Pēc pieprasījuma bez maksas un bez skaita ierobežojuma, Apdrošinātājam jānodrošina arī plastikāta karšu izgatavošana (individuālo veselības apdrošināšanas karti) (nepieciešamības gadījumā arī ar tās bezmaksas dublikātu) un detalizētu veselības apdrošināšanas programmas aprakstu. Apdrošinātājam, saņemot informāciju no Apdrošinājuma ņēmēja, 5 (piecu) dienu laikā jānodrošina iespēja saņemt apdrošināšanas kartes (to dublikātus) un apdrošināšanas programmas aprakstu. 
4.2.7. Apdrošinātājs nodrošina, ka veselības apdrošināšanas polise ir izmantojama visā Latvijas Republikas teritorijā, nodrošinot tās darbību 24 (divdesmit četras) stundas diennaktī.
4.2.8. Apdrošinātājam ir jānodrošina, lai visā Līguma izpildes laikā apdrošinātajām personām būtu pieejams Apdrošinātāja aktuālo līguma iestāžu saraksts. Līguma darbības laikā Apdrošinātājam ir jānodrošina aktuālās informācijas (t.sk. izmaiņas līguma iestāžu sarakstā) nosūtīšana Apdrošinājuma ņēmēja atbildīgajai personai un jānodrošina, ka netiek pasliktināti Apdrošinājuma ņēmēja apdrošināšanas nosacījumi, tai skaitā, samazinot apdrošināšanas programmas līguma iestāžu skaitu un pārklājumu, izņemot   gadījumus, kad sadarbība ar līguma iestādi  tiek izbeigta no Apdrošinātāja neatkarīgu apstākļu dēļ.
4.2.9. Apdrošinātājs nodrošina apdrošināšanas atlīdzības pieteikšanu visā Apdrošināšanas perioda laikā un 30 (trīsdesmit) dienas pēc Apdrošināšanas perioda beigām, nepiemērojot jebkādus citus ierobežojošus termiņus dokumentu iesniegšanai.
4.2.10. Apdrošinātājam ir jānodrošina apdrošināšanas atlīdzības pieteikumu dokumentācijas pieņemšana, izmantojot elektroniskās saziņas līdzekļus (sistēma un/vai e-pasts), kā arī Apdrošinātāja pārstāvniecībās.
4.2.11. Ja Līgumā un programmās paredzētos pakalpojumus apdrošinātās personas saņēmušas, veicot norēķinu no personiskajiem līdzekļiem, Apdrošinātājam jānodrošina tam iesniegto maksājuma dokumentu apmaksa pēc iespējas īsākā laikā, bet ne vēlāk kā 5 (piecu) darba dienu laikā no dokumentu iesniegšanas brīža vai elektroniska pieteikuma iesniegšanas, izmaksājot apdrošināšanas atlīdzību uz iesniegumā norādīto apdrošinātās personas kredītiestādes kontu vai skaidrā naudā. Ja apdrošinātā persona nav iesniegusi visus nepieciešamos dokumentus, vai arī, ja konkrētā pieteikuma izskatīšanai ir nepieciešami papildu dokumenti, Apdrošinātājs apmaksu par programmās paredzētajiem pakalpojumiem veic 5 (piecu) darba dienu laikā no visu nepieciešamo dokumentu iesniegšanas dienas.
4.2.12. Savlaicīgi informēt Apdrošinājuma ņēmēja apdrošinātos darbiniekus, par apdrošināšanas polises atlīdzības limitu sasniegšanu. Ar savlaicīgu informēšanu šī iepirkuma ietvaros tiek saprasts, ka Apdrošinājuma ņēmēja apdrošinātais darbinieks no Apdrošinātāja puses tiek informēts par maksimālā atlīdzības limita sasniegšanu brīdī, kad Apdrošinātājam ir kļuvis zināms, ka izmaksāto atlīdzību līmenis ir sasniedzis 70% (septiņdesmit procentus) no maksimālā iespējamā ambulatorās un stacionārās veselības aprūpes atlīdzību limita. Papildus Apdrošinātājam visā apdrošināšanas periodā ir jānodrošina apdrošinātajām personām iespēja tiešsaistē sekot līdzi apdrošināšanas programmā pieejamo atlīdzību limitu atlikumiem un izmantotajam apjomam, izmantojot Apdrošinātāja mobilo lietotni un pašapkalpošanās portālu. Informācijai par atlīdzību limitu atlikumiem jābūt pieejamai aktuālā un regulāri atjaunotā veidā.

PUŠU ATBILDĪBA
5.1. Par šī Līguma 4.2.3. un 4.2.6.apakšpunktā noteikto termiņu neievērošanu Apdrošinātājs maksā Apdrošinājuma ņēmējam līgumsodu 0,05 % (nulle komats nulle pieci procenti) apmērā no ceturkšņa maksājuma par katru nokavējuma dienu, taču nepārsniedzot 10 % (desmit procenti) no ceturkšņa maksājuma kopējās summas. Apdrošinātājs līgumsodu samaksā 10 (desmit) darba dienu laikā no rēķina par līgumsodu saņemšanas no Apdrošinājuma ņēmēja Līgumsoda samaksa neatbrīvo Apdrošinātāju no saistību izpildes un zaudējumu atlīdzināšanas. 
5.2. Par šajā Līgumā noteikto maksājuma termiņu nokavējumu, Apdrošinājuma ņēmējs maksā Apdrošinātājam līgumsodu 0,05 % (nulle komats nulle pieci procenti) apmērā no nokavētā maksājuma summas par katru nokavējuma dienu, taču nepārsniedzot 10 % (desmit procenti) no nokavētā maksājuma summas.
5.3. Ja Apdrošinātājs pārkāpj Līguma izpildes noteikumus, izņemot Līguma 5.1.punktā minētos, Apdrošinājuma ņēmējs Apdrošinātājam ir tiesīgs piemērot līgumsodu EUR 100,00 (viens simts euro) par katru fiksēto pārkāpuma gadījumu.
5.4. Puses ir atbildīgas par to darbības/bezdarbības rezultātā otrai Pusei nodarītajiem zaudējumiem.

KONFIDENCIALITĀTE
Puses vienojas, ka šis Līgums kopā ar tā pielikumiem, kā arī Līguma izpildes laikā iegūtā informācija ir konfidenciāla, izņemot šī Līguma priekšmetu, Puses un Līguma termiņu, un šī informācija nedrīkst tikt izpausta trešajām personām. Šajā punktā noteiktie ierobežojumi neattiecas uz gadījumiem, kad kādai no Pusēm informācija ir jāpublisko saskaņā ar Latvijas Republikas normatīvajiem aktiem.

LĪGUMA GROZĪJUMI UN PIRMSTERMIŅA IZBEIGŠANA
7.1. Puses var izbeigt šo Līgumu: 
7.1.1. Latvijas Republikas normatīvajos aktos noteiktajos gadījumos un kārtībā;
7.1.2. Pusēm savstarpēji vienojoties.
7.2. Papildus Līguma 7.1.punktā noteiktajiem gadījumiem, Apdrošinājuma ņēmējs ir tiesīgs nekavējoties vienpusēji izbeigt Līgumu, rakstveidā par to paziņojot Apdrošinātājam, šādos gadījumos:
7.2.1. ja Apdrošinātājs nepilda Līguma saistības vairāk kā 10 (desmit) dienas un nav novērsis minēto pārkāpumu 3 (trīs) darba dienu laikā no rakstiska Apdrošinājuma ņēmēja brīdinājuma saņemšanas;
7.2.2. ja pastāv Interešu konflikts, Apdrošinātājs nav informējis par to Apdrošinājuma ņēmēju, kā arī nav šādu Interešu konflikta (šī Līguma ietvaros Interešu konflikts nozīmē jebkādu situāciju, kurā taisnīgu un objektīvu Līguma izpildi varētu negatīvi ietekmēt šādi iemesli: ekonomiskas intereses, politiskā vai nacionālā piederība, ģimenes vai emocionālās saites vai jebkādas citas kopīgas intereses) situāciju novērsis;
7.2.3. [bookmark: _Hlk7689571][bookmark: _Hlk7540297]ja Apdrošinātājs vai persona, kura ir Apdrošinātāja valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Apdrošinātāju darbībās, kas saistītas ar filiāli, ar tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams ir atzīts par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem: noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītajos noziedzīgajos nodarījumos; kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, labuma prettiesiska pieprasīšana, pieņemšana vai došana, tirgošanās ar ietekmi; krāpšana, piesavināšanās vai noziedzīgi iegūtu līdzekļu legalizēšana; terorisms, terorisma finansēšana, teroristu grupas izveide vai organizēšana, ceļošana terorisma nolūkā, terorisma attaisnošana, aicinājums uz terorismu, terorisma draudi vai personas vervēšana vai apmācīšana terora aktu veikšanai; cilvēku tirdzniecība; izvairīšanās no nodokļu un tiem pielīdzināto maksājumu nomaksas;
7.2.4. ja Apdrošinātājs ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Apdrošinātāju ir atbrīvojusi no naudas soda vai samazinājusi naudas sodu;
7.2.5. ja ir ierosināts Apdrošinātāja tiesiskās aizsardzības process, pasludināts Apdrošinātāja maksātnespējas process, apturēta vai pārtraukta Apdrošinātāja saimnieciskā darbība, uzsākta tiesvedība par Apdrošinātāja bankrotu vai tiek konstatēts, ka līdz paredzamajam Līguma izpildes beigu termiņam Apdrošinātājs būs likvidēts; 
7.2.6. ja tiek konstatēts, ka Apdrošinātājs, piedaloties Procedūrā, ir sniedzis nepatiesu informāciju tā kvalifikācijas novērtēšanai, kas ietekmējusi vai varējusi ietekmēt Procedūras rezultātus;
7.2.7. ja Apdrošinātājs vai jebkurš no Apdrošinātāja personāla, pārstāvjiem vai apakšuzņēmējiem jebkurai personai ir devis vai piedāvājis (tieši vai netieši) jebkāda veida kukuli, dāvanu, pateicības naudu, komisijas naudu vai citu vērtīgu lietu kā pamudinājumu vai atlīdzību par jebkādas darbības veikšanu vai neveikšanu, vai par labvēlības vai nelabvēlības izrādīšanu vai neizrādīšanu jebkādai personai saistībā ar Līgumu;
7.2.8. ja Apdrošinātājs vai jebkurš no Apdrošinātāja personāla, pārstāvjiem vai apakšuzņēmējiem likumā noteiktajā kārtībā ir atzīts par vainīgo prettiesiskā rīcībā saistībā ar Līguma izpildi;
7.2.9. ja Apdrošinātājs vai jebkurš no Apdrošinātāja personāla, pārstāvjiem vai apakšuzņēmējiem ir iesaistīts darījumu attiecībās, kas rada Interešu konflikta situāciju attiecībā uz Līguma izpildi.
7.3. [bookmark: _Hlk5632341]Pusēm ir tiesības nekavējoties vienpusēji atkāpties no Līguma izpildes un izbeigt Līguma darbību pirms termiņa, par to rakstiski informējot otru Pusi, neatlīdzinot otrai pusei zaudējumus, nemaksājot līgumsodu, soda naudu, nokavējuma procentus un citus tamlīdzīgus maksājumus, ja Līgumu nav iespējams izpildīt tādēļ, ka kādai Pusei Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.4. Papildus Līguma 7.1. un 7.2.punktos noteiktajiem gadījumiem, Apdrošinājuma ņēmējs ir tiesīgs bez atsevišķa pamatojuma vienpusēji izbeigt Līgumu, rakstveidā par to paziņojot Apdrošinātājam 30 (trīsdesmit) dienas iepriekš.
7.5. Puses vienojas, ka, ja Līgums tiek izbeigts pirms termiņa saskaņā ar Līguma 7.2.punktu vai 7.3.punktu, Apdrošinājuma ņēmējam nav pienākums maksāt apdrošināšanas prēmijas daļu par neizmantoto Līguma periodu no Līguma izbeigšanas brīža, un Apdrošinātājam nav tiesības uz Apdrošināšanas prēmiju vai tās daļu par neizmantoto Līguma periodu no Līguma izbeigšanas brīža. Gadījumā, ja Apdrošinājuma ņēmējs jau ir veicis apdrošināšanas prēmijas samaksu, Apdrošinātājs, ne vēlāk kā 10 (desmit) darba dienu laikā pēc Līguma izbeigšanas un Apdrošinājuma ņēmēja paziņojuma nosūtīšanas, atmaksā Apdrošinājuma ņēmējam apdrošināšanas prēmijas daļu par neizmantoto Līguma periodu. 
7.6. Līguma izbeigšana neatbrīvo Puses no pienācīgas Līguma spēkā esamības laikā izcēlušos saistību izpildes.
7.7. Apdrošinātājs Līguma 7.2.punktā minētajos gadījumos maksā līgumsodu par līgumsaistību neizpildi 10 % (desmit procenti) apmērā no Līguma cenas (kopējās apdrošināšanas prēmijas).

FIZISKO PERSONU DATU AIZSARDZĪBA
8.1. Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
8.2. Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.
8.3. Puses apņemas veikt normatīvajos aktos noteiktos fizisko personu datu aizsardzības pasākumus, kā arī pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma saistību vai normatīvajos aktos noteikto juridisko pienākumu izpildei. 
8.4. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu. 
8.5. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz. 
8.6. Apdrošinājuma ņēmēja kontaktinformācija fizisko personu datu aizsardzības jautājumos: e-pasts das@rs.lv.

NEPĀRVARAMAS VARAS APSTĀKĻI
9.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
9.2. Pie šādiem apstākļiem pieskaitāmi - ugunsnelaime, kara darbība, dabas stihija, kompetentu institūciju pieņemti lēmumi (tajā skaitā tiesību normatīvie akti), kā arī citi apstākļi, kas neiekļaujas Pušu iespējamās kontroles un ietekmes robežās.
9.3. Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde vai nesavlaicīga izpilde.
9.4. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) dienu laikā par tiem jāpaziņo otrai Pusei, norādot iespējamo saistību izpildes termiņu.
9.5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 90 (deviņdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.

PIEMĒROJAMIE NORMATĪVIE AKTI UN STRĪDU ATRISINĀŠANAS KĀRTĪBA
10.1. Visas domstarpības un strīdi, kādi izceļas starp Pusēm saistībā ar Līguma izpildi, tiek risināti savstarpēju pārrunu ceļā.
10.2. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību tiks galīgi izšķirts saskaņā ar Latvijas Republikas normatīvajiem aktiem, Latvijas Republikas tiesā pēc piekritības.
10.3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.
10.4. Jautājumi, kas nav noteikti šajā Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
10.5. Kādam no šī Līguma noteikumiem, zaudējot spēku tiesību normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums piemērot Līgumu saskaņā ar spēkā esošo normatīvo aktu prasībām.

PUŠU ADRESES UN PAZIŅOJUMI
11.1. Visi paziņojumi Līguma sakarā:
11.1.1. nosūtāmi uz Līgumā minētajām adresēm, un tiek uzskatīti par saņemtiem, kad nogādāti personīgi vai ar kurjeru, vai 4 (četras) darba dienas pēc tam, kad nosūtīti pa pastu Latvijas Republikas teritorijā ierakstītā vēstulē.
11.1.2. nosūtāmi elektroniska dokumenta veidā, kas parakstīts ar drošu elektronisko parakstu, uz šī Līguma rekvizītos norādītajām Pušu e-pastu adresēm. Šādā veidā nosūtīts paziņojums uzskatāms par otrajā dienā pēc elektroniski parakstīta dokumenta nosūtīšanas uz šajā Līgumā norādīto Puses e-pasta adresi. 
11.2. Mainot savu nosaukumu, adresi vai citus rekvizītus (izņemot norēķinu kontu kredītiestādē) katra Puse apņemas 7 (septiņu) dienu laikā paziņot otrai Pusei par izmaiņām, pretējā gadījumā par saņemtiem uzskatāmi uz šajā Līgumā norādīto, vai pēdējo paziņoto adresi nosūtītie paziņojumi.

CITI NOTEIKUMI
12.1. Puses apliecina, ka tām ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.
12.2. Visas Pušu sarunas, vienošanās, sarakste un citas darbības, attiecībā uz šī Līguma noslēgšanu un šī Līguma priekšmetu, kas veiktas pirms šī Līguma noslēgšanas, zaudē juridisko spēku pēc šī Līguma parakstīšanas. Šis nosacījums neattiecas uz Konkursa ietvaros iesniegto Apdrošinātāja (kā pretendenta) Piedāvājumu.
12.3. Līgums ir sagatavots elektroniska dokumenta veidā un parakstīts ar drošu elektronisko parakstu. Katra Puse glabā Līguma eksemplāru elektroniskā dokumenta formā. 

PAR LĪGUMA IZPILDI ATBILDĪGĀS PERSONAS 
13.1. Par Līguma izpildi atbildīgā persona no Apdrošinājuma ņēmēja puses [amats, vārds, uzvārds], tālr.: [numurs], e-pasta adrese: [e-pasts].
13.2. Par Līguma izpildi atbildīgā persona no Apdrošinātāja puses [amats, vārds, uzvārds], tālr.: [numurs], e-pasta adrese: [e-pasts].
13.3. Par līguma administrēšanu termiņa ietvaros SIA "APDROŠINĀŠANAS UN FINANSU BROKERS", [amats, vārds, uzvārds], tālr.: [numurs], e-pasta adrese: [e-pasts].

PUŠU REKVIZĪTI UN PARAKSTI
	Adrošinājuma ņēmējs [otrā līgumā Rīgas Bioenerģija rekvizīti]:
Akciju sabiedrība "RĪGAS SILTUMS"
	Apdrošinātājs:
[Komersanta nosaukums]

	Cēsu iela 3A, Rīga, LV-1012
	[Juridiskā adrese]

	Tālr. +371 67017359
E-pasts: siltums@rs.lv
	Tālr. [numurs]
E-pasts: [e-pasts]

	Reģistrācijas Nr. 40003286750
	Reģistrācijas Nr.[numurs]

	PVN maksātāja kods: LV40003286750
	PVN maksātāja kods: [kods]

	Kredītiestāde: Luminor Bank AS 
Latvijas filiāle
	Kredītiestāde: [nosaukums]

	SWIFT: RIKOLV2X
	SWIFT: [kods]

	Norēķina konts:
LV18RIKO0002013025455

[amats, vārds, uzvārds]
*paraksts 

[amats, vārds, uzvārds]
*paraksts
	Norēķina konts: 
[konta numurs]

[amats, vārds, uzvārds]
*paraksts 



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU











5. pielikums
Iepirkuma ID. Nr. RS2026/099/AK
Nolikumam
[bookmark: _Hlk221614788]Aktualizācijas datums: 26.05.2026.

TEHNISKĀ SPECIFIKĀCIJA
TEHNISKĀS PRASĪBAS UN SPECIFIKĀCIJA
1. Pretendenta tehniskajam piedāvājumam skaidri, viennozīmīgi un nepārprotami jāatspoguļo "Tehniskā specifikācija" visu minimālo prasību izpilde.
2. Pretendentam jāaizpilda tukšās vietas šajā formā, aprakstot saviem vārdiem pakalpojuma sniegšanas iespējas u.c. tehniskajā specifikācijā prasīto informāciju, kurā skaidri un nepārprotami norādīta prasības izpilde un, ja nepieciešams, apraksta, kā tiks nodrošināta prasības izpilde (sniedzot atbildes uz jautājumiem − kas, ko, kā, kam, kad).
3. Aizpildot Tehnisko specifikāciju Pretendents nedrīkst norādīt uz vispārīgu atsauci (piemēram, skatīt saiti, apdrošināšanas noteikumus, tehniskajam piedāvājumam pievienotajiem dokumentiem, pielikumiem u.c.). Ja Pretendents norāda konkrētu punktu tad tā ir precīza norāde uz dokumentu.
4. Informācija norādāma tādā apjomā, lai iepirkuma komisija varētu veikt tehniskā piedāvājuma atbilstības pārbaudi un piedāvājumu vērtēšanu atbilstoši iepirkuma procedūras dokumentos noteiktajām prasībām.					
1.tabula
	Nr. p.k.
	Tehniskās specifikācijas minimālās prasības
	Pretendenta piedāvājums un apliecinājums par prasību izpildi (aizpilda Pretendents)
Prasību izpildot, jāieraksta “Apliecinām izpildi”, kā arī jānorāda jebkādi uzlabojumi, ja tādi ir, NEATKĀRTOJOT MINIMĀLĀS PRASĪBAS.

	A daļa:
	Pasūtītāja izvirzītās Tehniskās specifikācijas minimālās prasības veselības apdrošināšanas līguma / apdrošināšanas polises funkcionalitātei:

	1.
	Paredzamais Pasūtītāja apdrošināmo darbinieku skaits – aptuveni 621 personas +/- 5% (procenti), kuri tiek apdrošināti neatkarīgi no vecuma un veselības stāvokļa, tajā skaitā arī bez veselības deklarāciju aizpildīšanas. Precīzs apdrošināmo skaits tiks norādīts veselības apdrošināšanas līguma (turpmāk – Līgums) un veselības apdrošināšanas polises (turpmāk – Polise) slēgšanas brīdī.
Noslēgtā līguma ietvaros, Pretendents nodrošina apdrošināšanas pakalpojuma iegādi arī Pasūtītāja meitas sabiedrībai SIA “Rīgas BioEnerģija”. Apdrošināmo skaits - 19 darbinieki.
	

	2.
	Veselības apdrošināšanas pakalpojumu sniegšanas termiņš, t.i., apdrošināšanas līguma un veselības apdrošināšanas polises (turpmāk – Polise) periods, ir 1 (viens) gads no 2026.gada 1.novembra līdz 2027.gada 31.oktobrim (ieskaitot).
	

	3.
	Pretendentam jānodrošina katrs apdrošinātais ar individuālo veselības apdrošināšanas karti (turpmāk - Karte) un detalizētu veselības apdrošināšanas programmas aprakstu. Papildus pretendentam ir jānodrošina informācijas pieejamība Apdrošinātajiem ar pretendenta aktuālo līguma iestāžu sarakstu.
Pretendents noformē Kartes elektroniskā formātā. Elektroniskā formātā Pretendents nodrošina arī apdrošināšanas programmas aprakstu.
Pēc Pasūtītāja pieprasījuma, bez skaita ierobežojuma, Pretendents nodrošina plastikāta Karšu izgatavošanu un izsniegšanu bez maksas. 
Pasūtītājs informatīvi norāda, ka spēkā esošā Līguma ietvaros plastikā Kartes tika izgatavotas ~20% apdrošināto. 
	

	4.
	Kartēm ir jābūt izmantojamām visā Latvijas Republikas teritorijā, nodrošinot to darbību 7 (septiņas) dienas nedēļā, 24 (divdesmit četras) stundas diennaktī.
	

	5.
	Pretendentam jānodrošina, ka visi tehniskās specifikācijas minimālajās prasībās iekļautie Līguma un Polises funkcionalitātes nosacījumi un visi tehniskās specifikācijas minimālajās prasībās iekļautie veselības aprūpes pakalpojumi (tajā skaitā arī Pretendenta piedāvātie uzlabojumi) ir spēkā uz piedāvājuma iesniegšanas dienu un visā Polises darbības laikā.
	

	6.
	Visiem apdrošināšanas programmā ietvertajiem veselības aprūpes pakalpojumiem ir jābūt pieejamiem pilnā apmērā, sākot ar pirmo Polises darbības dienu un visā Polises darbības laikā bez nogaidīšanas periodiem, bez iepriekš diagnosticēto saslimšanu un traumu ārstēšanas ierobežojuma, tai skaitā jānodrošina akūtu un hronisku saslimšanu un to paasinājumu, kā arī tādu saslimšanu ārstēšanu, kuras sākušās pirms polises darbības sākuma, ieskaitot deģeneratīvu un deformējošu kaulu un saistaudu saslimšanu ārstēšanu, piemēram, spondilozes, artrozes u.tml.
	

	7.
	Pretendentam ir jānodrošina plašas ambulatoro un stacionāro pakalpojumu sniedzēju līguma iestāžu izvēles iespējas, tajā skaitā arī plaša profila ambulatoro un stacionāro pakalpojumu sniedzēju līguma iestāžu izvēles iespējas, kurās ar piedāvāto Pamata programmu tiek nodrošināts segumā iekļauto veselības aprūpes pakalpojumu saņemšana (tajā skaitā gan pacientu iemaksas pakalpojumi, gan maksas ambulatorie (tajā skaitā vismaz ārstu konsultācijas, ārstnieciskās manipulācijas, laboratoriskie un diagnostiskie izmeklējumi), gan maksas stacionārie pakalpojumi), uzrādot Karti un neveicot norēķinus no apdrošināto darbinieku personīgajiem naudas līdzekļiem līdz Pretendenta piedāvājumā noteiktajiem atlīdzību limitiem, kā arī nenosakot termiņa un/vai reižu ierobežojumus pakalpojumu saņemšanai līguma iestādēs ar Karti.
Sākotnējs norēķins no apdrošināto personīgajiem naudas līdzekļiem var tik attiecināts uz papildus pakalpojumiem, kas apdrošināšanas segumā tiek iekļauti kā uzlabojumi, ārpus tehniskās specifikācijas minimālajās prasībās noteiktā.
	

	7.1.
	Līguma iestāžu sarakstā ir jābūt iekļautām vismaz 200 ambulatorām un stacionārām veselības aprūpes līguma iestādēm, tajā skaitā vismaz 35 plaša profila ambulatorās un stacionārās veselības aprūpes iestādēm Rīgā un Pierīgā (tajā skaitā Ādažu novads, Jūrmala, Ķekavas novads, Mārupes novads, Olaines novads, Ropažu novads, Salaspils novads, Siguldas novads, Ogres novads un Saulkrastu novads).
	

	8.
	Pretendenta līguma iestāžu sarakstā, kurā apdrošināšanas segumā iekļauto maksas aprūpes pakalpojumu (tai skaitā ārstu speciālistu konsultācijas, laboratoriskie izmeklējumi, ārstnieciskās manipulācijas, kā arī diagnostiskie un augsto tehnoloģiju diagnostiskie izmeklējumu, ambulatorā rehabilitācija) saņemšana tiek nodrošināta, neveicot sākotnējus norēķinus no apdrošināto naudas norēķinus (tas ir, norēķins tiek nodrošinās uzrādot Karti) līdz Pretendenta piedāvājumā noteiktajiem atlīdzību limitiem, ir jābūt iekļautiem šādiem pakalpojuma sniedzējiem:
SIA “Veselības centrs 4”, SIA “Medicīnas sabiedrība “ARS””, VSIA “Paula Stradiņa Klīniskā universitātes slimnīca”, SIA „Rīgas Austrumu klīniskā universitātes slimnīca”, SIA „E.Gulbja laboratorija”, AS „Latvijas Jūras medicīnas centrs”, AS „Veselības centru apvienība” (ieskaitot poliklīnikas „Pļavnieki”, „Jugla”, „Elite”), SIA “Rīgas veselības centrs” (ieskaitot filiāles “Bolderāja”, “Iļģuciems”, “Imanta”, “Ķengarags”, “Ziepniekkalns”), SIA „Rīgas 1. slimnīca” (t.sk. poliklīnika „Šarlotes”), VSIA „Traumatoloģijas un ortopēdijas slimnīca”, SIA „Dziedniecība” (MDF veselības grupa).
Pretendentam nav tiesību paredzēt, ka kāda no tehniskās specifikācijas B daļas 1. un 2. punktā un 3. punktā nosauktajām maksas pakalpojumu grupām (izņemot maksas onkoloģiskos pakalpojumus) līguma iestādē ir saņemams, tikai un vienīgi sākotnēji pilnībā norēķinoties no apdrošināto personīgajiem naudas līdzekļiem.
	

	9.
	Pretendents nevar noteikt ierobežojumus attiecībā uz apdrošināto ārstniecības iestāžu izvēli, kurās tiek saņemti apdrošināšanas segumā iekļautie veselības aprūpes pakalpojumi.
	

	10.
	Pretendentam ir jānodrošina apdrošinātajiem iespēja iesniegt maksājumus apliecinošos dokumentus atlīdzības saņemšanai (turpmāk – Atlīdzības pieteikumi) elektroniski par veselības aprūpes pakalpojumiem, kas saņemti gan ārpus Pretendenta līguma iestādēm, gan līguma iestādēs gadījumā, ja darbiniekam par saņemto veselības aprūpes pakalpojumu nav bijusi iespēja norēķināties ar Karti.
	

	11.
	Apdrošināšanas atlīdzības izmaksa vai atlīdzības pieteikuma iesniedzēja rakstiska informēšana atteikuma vai daļējas izmaksas gadījumā (t.sk. norādot atteikto atlīdzības summu un detalizēti paskaidrojot atteikuma vai daļējas izmaksas iemeslu) par visiem tiem veselības aprūpes pakalpojumiem, kuru apmaksu apdrošinātais darbinieks sākotnēji ir veicis no personīgajiem naudas līdzekļiem, Pretendentam ir jāveic ne vēlāk kā 5 darba dienu laikā no nepieciešamo dokumentu saņemšanas dienas.
	

	12.
	Atlīdzības pieteikumus apdrošinātie ir tiesīgi iesniegt visas Polises un attiecīgo Karšu darbības termiņa laikā, kā arī ne mazāk kā 1 (vienu) mēnesi pēc Polises un attiecīgo Karšu darbības termiņa beigām.
	

	13.
	Pretendentam jānodrošina iespēja Pasūtītājam veikt izmaiņas apdrošināto darbinieku sarakstā ne retāk kā 2 (divas) reizes mēnesī visā Polises darbības laikā, izslēdzot no tā personas un pievienojot jaunus apdrošināmos uz tādiem pašiem apdrošināšanas noteikumiem kā sākotnēji apdrošinātajiem darbiniekiem, tajā skaitā arī apdrošināšanas segumam saglabājot pilnu apdrošināšanas perioda apdrošinājuma summu/ limitus.
Pretendentam, saņemot no Pasūtītāja informāciju par nepieciešamajām izmaiņām, 5 darba dienu laikā jānodrošina iespēja saņemt noformētos Polises/Līguma pielikumus un Kartes.
	

	14.
	Iekļaujot jaunus apdrošināmos, kā arī izslēdzot personas no apdrošināto saraksta, Pretendentam jāveic prēmijas aprēķins proporcionāli atlikušajam Polises periodam pa dienām, neatkarīgi no atlikušo Polises darbības dienu skaita. Tas nozīmē, ka vienas dienas apdrošināšanas prēmija tiek noteikta kā 1/365 daļa no Polises ar pilnu darbības termiņu (gada) apdrošināšanas prēmijas. Aprēķinot prēmijas atlikumu par izslēgtajām personām, netiek ņemti vērā administratīvie izdevumi, kā arī izmaksātās un pieteiktās atlīdzības. Pirms termiņa pārtraukto Karšu neizmantoto apdrošināšanas prēmijas daļu Pretendents pēc Pasūtītāja rakstiska norādījuma pārskaita uz Pasūtītāja bankas norēķinu kontu, vai arī ietur kā avansu turpmākajiem prēmiju maksājumiem.
	

	15.
	Pasūtītājam, pārtraucot darba tiesiskās attiecības ar strādājošajiem, nav pienākums par to informēt Pretendentu un izslēgt tos no Polises un Līguma. Šādā gadījumā apdrošinātais ir tiesīgs izmantot savu Karti līdz tās sākotnēji paredzētā darbības termiņa beigām.
	

	17.
	Pretendents katram no apdrošinātajiem individuāli nodrošina informācijas pieejamību par Karšu ietvaros izmaksātajām atlīdzībām, to skaitu, kopējo summu un sadalījumu pa pakalpojumu grupām. 
Pretendentam, gatavojot piedāvājumu, ir jāiekļauj detalizēta informācija par to, kā jārīkojas apdrošinātajiem, lai iepazītos ar izmaksāto atlīdzību statistiku savu Karšu ietvaros.
	

	18.
	Pēc Pasūtītāja pieprasījuma saņemšanas, 2 reizes gadā (vienu reizi apdrošināšanas periodā un otru reizi – pēc līguma darbības beigām) Pretendentam 14 (četrpadsmit) dienu laikā ir jāsagatavo un jāiesniedz Pasūtītājam informācija par Apdrošinātajiem izmaksātajām atlīdzībām pa programmām un atsevišķām pozīcijām (pacientu iemaksas, maksas ambulatorā, t.sk., ambulatorā rehabilitācija, maksas stacionārā veselības aprūpe (t.sk., maksas operācijas/ maksas ārstēšanās), zobārstniecība, medikamentu iegāde, u.tml.), norādot Apdrošināto skaitu, izmaksas, kā arī iesniedzot sarakstu ar visvairāk apmeklētajām ārstniecības iestādēm un ārstiem – speciālistiem (%).
	

	19.
	Pretendents nevar pieprasīt kā obligātu iepriekšēju saskaņošanu/ brīdināšanu par piedāvātajā apdrošināšanas iekļautajiem veselības aprūpes pakalpojumiem kā saņemto pakalpojumu apmaksas nosacījumu. Apdrošināšanas segumā iekļauto pakalpojumu iepriekšēja nesaskaņošana nedrīkst būt atlīdzības atteikuma iemesls.
	

	20
	Par Pasūtītāja budžeta līdzekļiem darbiniekiem tiek iegādāts tehniskās specifikācijas B daļā noteiktas veselības apdrošināšanas segums (tajā skaitā ambulatorie un stacionārie veselības aprūpes pakalpojumi, zobārstniecības un mutes dobuma higiēnas pakalpojumi, kā arī medikamentu iegāde).
Pretendentam, atbilstoši tehniskās specifikācijas C daļā noteiktajam ir jānodrošina apdrošināšanas seguma uzlabošanas iespēja (tas ir, papildu programmu – zobārstniecības un zobārstniecības un mutes dobuma higiēnas pakalpojumi, kā arī medikamentu iegāde) par apdrošināto darbinieku personīgajiem naudas līdzekļiem. 
	

	21.
	Pretendents nodrošina tehniskās specifikācijas B daļā noteiktā veselības apdrošināšanas seguma iegādi arī Pasūtītāja pensionētajiem darbiniekiem, kuri laika posmā no 01.11.2024. līdz 31.10.2026. izbeiguši darba tiesiskās attiecības ar Pasūtītāju, bez vecuma un skaita ierobežojuma un apdrošināto darbinieku ģimenes locekļiem (darbinieku laulātais/ā, bērni, vecāki), bez vecuma ierobežojuma. Attiecībā uz ģimenes locekļu apdrošināšanu Pretendents ir tiesīgs ierobežot maksimālo apdrošināto ģimenes locekļu skaitu 10% apjomā no kopējā apdrošināto darbinieku skaita. Apdrošināšanas prēmijas maksājumu šīs apdrošinātās personas veic no personīgajiem līdzekļiem bez Pasūtītāja starpniecības. (t.i. tiek nodrošināta individuālu rēķinu sagatavošana apdrošinātajiem).
Piemērotais apdrošināšanas prēmijas sadārdzinājuma koeficients nevar būt vairāk kā 1,5. 
Pasūtītājs informatīvi norāda, ka spēkā esošā Līguma ietvaros apdrošināšanu kopā iegādājās 21 pensionētie darbinieki un  ģimenes locekļi.
	

	22.
	Apdrošināšanas prēmiju maksājums:
a. par darbiniekiem, Polisi noslēdzot - ceturkšņu maksājumi bez papildus piemaksas par maksājumu dalīšanu;
b. par pievienotajiem darbiniekiem Polises darbības laikā, par papildu programmu uzlabojumiem par darbinieku personīgajiem naudas līdzekļiem, par bijušo pensionēto darbinieku un par ģimenes locekļu apdrošināšanu vienā maksājumā.
	

	23.
	Pretendents Līguma darbības laikā nedrīkst paaugstināt piedāvāto apdrošināšanas pakalpojumu prēmiju (cenu), samazināt un/vai pasliktināt piedāvājumā norādīto apdrošināšanas pakalpojumu apjomu, nosacījumus un kvalitāti, kā arī jebkādā veidā Līguma darbības laikā mainīt nosacījumus attiecībā uz piedāvātā pakalpojuma sniegšanas kārtību.
	

	24.
	Valstī noteiktais pandēmijas/epidēmijas stāvoklis neatceļ Polises un Karšu spēkā esamību.
	

	25.
	Pretendents nedrīkst piedāvājumā iekļaut apdrošināšanas noteikumus/nosacījumus, kas pasliktina Konkursa nolikumā ietvertās Pasūtītāja prasības un nosaka papildus ierobežojumus.
	

	26.
	Pretendentam ir tiesības piemērot apdrošināšanas seguma izņēmumus attiecībā uz sniedzamo pakalpojumu klāstu, kuri nav tiešā pretrunā ar šīm obligātajām minimālajām prasībām, t.i. nosaukt konkrētas klīniskās medicīnas nozares, ārstus - speciālistus, izmeklējumus, u.c. medicīniskos pakalpojumus, kuri apdrošināšanas programmas ietvaros netiks apmaksāti. 
	

	27.
	Pretendentam nav tiesības piemērot jebkādus papildu apakšlimitus, kā arī pakalpojuma veida ietvaros piemērot ierobežojošu apmaksājamo pozīciju sarakstu (tai skaitā, attiecībā uz apstākļiem, kuriem iestājoties, rodas tiesības uz apdrošināšanas programmā ietverto medicīnisko pakalpojumu saņemšanu, piemēram, nosaucot izsmeļošu diagnožu sarakstu) šīs tehniskās specifikācijas minimālajās prasībās nosauktajiem un tā piedāvājumā ietvertajiem medicīnisko pakalpojumu veidiem (piemēram, ārstu konsultācijas, diagnostiskie izmeklējumi, laboratoriskie izmeklējumi, u.c.).
Pretendentam papildus šajās obligātajās minimālajās prasībām noteiktajam nav tiesības piemērot kopējā un noteiktā laika periodā saņemamo pakalpojumu skaita ierobežojumus.
	

	28.
	Pretrunu gadījumā starp Pasūtītāja tehniskās specifikācijas prasībām, Pretendenta iesniegto tehnisko piedāvājumu un Pretendenta veselības apdrošināšanas noteikumiem, noteicošās ir tehniskās specifikācijas prasības un tām atbilstošs tehniskais piedāvājums. Pretendenta veselības apdrošināšanas noteikumi ir spēkā, ciktāl tie nav pretrunā ar tehniskās specifikācijas prasībām un nepasliktina Pasūtītāja vai apdrošināto darbinieku stāvokli.
	

	29.
	Apdrošināšanas prēmija pilnam apdrošināšanas periodam (1 gadam) par vienu apdrošināmo darbinieku nevar būt augstāka par 640.00 EUR pamata veselības apdrošināšanas segumam, atbilstoši tehniskās specifikācijas B daļā noteiktajam. 
	

	B daļa:
	Pasūtītāja izvirzītās prasības pamata veselības apdrošināšanas segumam (veselības apdrošināšanas programmu komplekts, kas tiek iegādāts par Pasūtītāja budžeta līdzekļiem, prēmijas par 1 apdrošināmo 640.00 EUR ietvaros):

	1.
	Ambulatorās un stacionārās veselības aprūpēs pakalpojumi ar kopējo apdrošinājuma summu Polises darbības termiņa laikā ne mazāk kā 5 000.00 EUR, tai skaitā:
	

	1.1.
	Pacientu iemaksas pakalpojumi 100% apmērā, kopējās apdrošinājuma summas ietvaros (tas ir, bez apakšlimita piemērošanas), atbilstoši spēkā esošajiem MK noteikumiem.
	

	
	Par ambulatorās veselības aprūpes pakalpojumiem.
	

	
	Par stacionārās veselības aprūpes pakalpojumiem, tajā skaitā arī stacionārā rehabilitācija.
	

	
	Pacienta līdzmaksājums par katrā stacionēšanās reizē operāciju zālē veiktajām ķirurģiskajām manipulācijām.
	

	1.2.
	Maksas ambulatorās veselības aprūpes pakalpojumi kopējās veselības apdrošināšanas programmas apdrošinājuma summas ietvaros (tas ir, bez apakšlimita piemērošanas), tajā skaitā arī neparedzot atsevišķus limitus/apakšlimitus par saslimšanas gadījumu, pakalpojuma saņemšanas reižu ierobežojumus (izņemot minimālajās prasībās noteiktie), apakšlimitu kādai no veselības aprūpes pakalpojumu grupām, kā arī nenosakot mēneša limitus veselības aprūpes pakalpojuma saņemšanai līguma iestādēs uzrādot Karti un neveicot norēķinus no apdrošināto darbinieku personīgajiem naudas līdzekļiem, tajā skaitā:
	

	1.2.1.
	Maksas ārstu konsultācijas bez norīkojuma, neierobežojot apmaksājamo konsultāciju klāstu tikai ar Pretendenta nosaukto specializāciju ārstiem, tajā skaitā:
· [bookmark: _Hlk138937865]ārstu – speciālistu konsultācijas, tajā skaitā arī dermatologa, homeopāta, alergologa, flebologa, oftalmologa, onkologa, osteoporozes speciālista, pulmonologa, imunuloga, proktologa, fizioterapeita, sporta fizioterapeita, fizikālās un rehabilitācijas medicīnas ārsta, sporta ārsta, podologa, osteopāta u.c. speciālistu konsultācijas, kā arī maksas ģimenes ārsta, internista un maksas terapeita konsultācijas, apmaksa ne mazāk kā 40.00 EUR par katru konsultāciju;
· psihiatra, psihologa, psihoterapeita konsultācijas, katra speciālista konsultācijas ne retāk kā 2 (divas) reizes apdrošināšanas periodā, apmaksa ne mazāk kā 40.00 EUR par katru konsultāciju; 
· [bookmark: _Hlk105696373]augsti kvalificētu ārstu – speciālistu (profesoru un docentu) konsultācijas, apmaksa ne mazāk kā 60.00 EUR par katru konsultāciju.
· ārstu un medicīnas personāla mājas vizītes, iekļaujot arī transporta izdevumus, apmaksa ne mazāk kā 60.00 EUR par katru mājas vizīti;
· Pretendents nodrošina arī attālināto konsultāciju apmaksu.
	

	1.2.2.
	Plaša spektra ārstu veiktās ārstnieciskās manipulācijas un procedūras, neierobežojot apmaksājamo procedūru klāstu tikai ar Pretendenta nosauktajām, tajā skaitā apmaksājot arī manipulācijas ķirurģijā, ginekoloģijā, uroloģijā, LOR, dermatoloģijā, kā arī dažādas injekcijas, pārsiešanas, blokādes, u.c. manipulācijas saskaņā ar Pretendenta piedāvājumu. 
Apmaksa par katru manipulāciju/procedūru nevar būt zemāka kā 35.00 EUR izņemot epidurālo blokādi, kur apmaksa nevar būt mazāk kā 50.00 EUR par katru blokādi. 
Manipulāciju/procedūru saņemšana netiek ierobežota ne pēc skaita, ne periodiski, ne pēc iestādes, kurā veiktas manipulācijas/injekcijas. Tiek ietvertas palīgvielas, materiāli un procedūras, piem., testēšanas materiāla noņemšana, apstrāde, glabāšana, reģistrācijas maksas u.tml.
	

	1.2.3.
	Plaša spektra laboratoriskie izmeklējumi 100% apmērā līguma iestādēs, ar ārstējošā ārsta vai ģimenes ārsta nosūtījumu, tajā skaitā pilna maksa par materiāla noņemšanu, apstrādi un glabāšanu, bez ierobežojumiem konkrētām diagnozēm, neierobežojot apmaksājamo laboratorisko izmeklējumu klāstu tikai ar Pretendenta nosauktajiem izmeklējumiem, tajā skaitā arī infekciju diagnostika, sēnīšu slimību diagnostika, hematoloģija un anēmiju diagnostika - pilna asins aina, klīniskā asins aina, hemoglobīns, leikocītu formula, eritrocīti, EGĀ, trombocīti, retikulocīti, hematokrits, ferritīns, vitamīns D (t.sk. ārsta nozīmētās D vitamīna grupas analīzes, 25-OH-Vit.D), B un B12 u.c. vitamīnu un minerālvielu izmeklēji, folskābe u.c., koaguloģijas izmeklējumi - APTL, INR, protrombīna laiks, protrombīna komplekss, fibrinogēns, asins teces laiks, asins reces laiks, D-Dimēri u.c., asins grupa, Rh faktors, u.c., aknu testi un fermenti – ASAT, ALAT u.c., slāpekļa vielu maiņa – urea, kreatinīns u.c., iekaisuma marķieri – CRO, RF, ASO, glikozes regulācija – glikoze, HBA1c, lipīdi – kopējais holesterīns, ABH, ZBH, triglicerīdi, vairogdziedzera hormoni – t.sk., TSH, T4, T3, visa veida antivielas u.c., kardioloģiskie un onkoloģiskie marķieri, HBS antigēns un anti HCV; ērču encefalīta IgM un IgG (pote), borrelia burgdorferi (Laima slimība) IgM, IgG, urīna izmeklējumi, serozo dobumu un smadzeņu šķidrumu izmeklējumi, krēpu izmeklējumi, fēču izmeklējumi, uztriepju uz mikrofloru un onkocitoloģiskie izmeklējumi (ieskaitot šķidruma citoloģiju, CPV testēšanu no dzemdes kakla), histoloģiskie izmeklējumi, alergēnu testi un alergēnu paneļi, antioksidatu, elektrolītu, PSA-Prostatas specifiskais antigēns, Brīvais PSA, imunoloģiski izmeklējumi, u.c.
Ārpus līguma iestādēm Pretendentam laboratorisko izmeklējumu apmaksa ir jānodrošina ne mazāk kā apmērā, kas ir piedāvāts specializēto šī pakalpojuma sniedzēju iestāžu cenās, piemēram, E. Gulbja laboratorija. 
Pretendents nedrīkst atteikt atlīdzības izmaksu par apdrošināšanas periodā veiktajiem laboratoriskajiem izmeklējumiem, ja ārstējošā vai ģimenes ārsta nosūtījums ir izrakstīts periodā, kad nav bijusi spēkā Polise (minimālais nosūtījuma derīguma termiņš – 12 mēneši no tā izrakstīšanas brīža, ja nosūtījumā nav norādīts cits termiņš).
	

	
	Neapmaksājamo laboratorisko izmeklējumu uzskaitījumu Pretendents norāda, aizpildot un pievienojot piedāvājumam Pielikumā Nr. 5.1. iekļauto formu.
	

	1.2.4.
	Plaša spektra ārstējošā ārsta nozīmēti diagnostiskie izmeklējumi, neierobežojot apmaksājamo izmeklējumu klāstu tikai ar Pretendenta nosauktajiem izmeklējumiem, tajā skaitā apmaksājot arī rentgenizmeklējumus orgāniem un ķermeņa daļām (ar vai bez kontrastvielas, vienā vai vairākās plaknēs), digitālo fluorogrāfiju, mammogrāfiju, elptestu, osteodensitometriju, audiografiju,  elektroencefalogrammu, elektromiografiju, veloergometriju, holtera monitorēšanu, ultrasonogrāfiskos un doplerogrāfiskos izmeklējumus, elektrokardiogrammu, ehokardiogrāfiju, un citus izmeklējumus jebkurai ķermeņa zonai/ orgānam. 
Apmaksa par katru izmeklējumu nevar būt zemāka kā 35.00 EUR.
	

	1.2.5.
	Dažādu veidu ārstējošā ārsta nozīmēti augsto tehnoloģiju diagnostiskie izmeklējumi, tajā skaitā datortomogrāfija, magnētiskā rezonanse, scintigrāfijas izmeklējumi, dažādu veidu endoskopiskie izmeklējumi (ieskaitot bronhoskopiju, cistoskopiju, kapsulas endoskopiju u.c.) un citi dārgo tehnoloģiju izmeklējumi, tajā skaitā kontrastvielas un anestēzijas izmaksas, kas vajadzīgas diagnostisko pakalpojumu saņemšanai.
Apmaksa par katru izmeklējumu nevar būt zemāka kā 160.00 EUR.
	

	1.2.6.
	Valsts noteiktās obligātās veselības pārbaudes (darba pienākumu izpildei nepieciešamajā apjomā), tajā skaitā arī izbraukuma pārbaudes visā Latvijas Republikas teritorijā 100% apmērā gan līguma iestādēs, gan ārpus līguma iestādēm.
	

	1.2.7.
	Veselības pārbaudes medicīniskās dokumentācijas noformēšanai (autotransporta vadīšanai un ieroču nēsāšanas atļaujas noformēšanai) 100 % apmērā gan līguma, gan ārpus līguma iestādēm.
	

	1.2.8.
	Jebkura vakcinācija, tajā skaitā arī izbraukuma vakcinācijas, 100% apmērā gan līguma, gan ārpus līguma iestādēs, kopējā atlīdzības limita 80.00 EUR ietvaros Polises un katras Kartes darbības termiņa laikā.
	

	1.2.9.
	Fizikālās terapijas procedūras 100% apmērā gan līguma iestādēs, gan ārpus līguma iestādēm, ar ģimenes vai jebkura cita ārstējošā ārsta norīkojumu, ar kopējo atlīdzību limitu ne mazāk kā 100.00 EUR apdrošināšanas periodā, bez reižu skaita, bez procedūru veidu, diagnožu u.c. ierobežojumiem, tajā skaitā (bet ne tikai) elektroterapija (galvanizācija, elektroforēze, amplipulsaterapija, īsviļņu terapija, ultraīsviļņu terapija, mikroviļņu terapija, diadinamika), lāzerterapija, magnetoterapija, ultraskaņas terapija, fonoforēze, triecienviļņa terapija, siltuma terapija, u.c.
	

	1.2.10.
	Ambulatorā rehabilitācija ar ģimenes vai jebkura cita ārstējošā ārsta norīkojumu, bez diagnožu ierobežojuma, 100% apmērā gan līguma, gan ārpus līguma iestādēm, kopējā atlīdzību limita ne mazāk kā 160.00 EUR katras Kartes darbības termiņa laikā, nenosakot kursu vai apmeklējuma reižu skaita ierobežojumus, kā arī vienas apmeklējuma/procedūras reizes limitu vai atsevišķus apakšlimitus apdrošināšanas segumā iekļautajiem ambulatorās rehabilitācijas veidiem, kā arī nenosakot citus ierobežojumus, kas ietekmē šī pakalpojuma saņemšanas iespējas. Ambulatorās rehabilitācijas veidi - ārstnieciskā masāža, manuālā terapija, ergoterapeita pakalpojumi, osteopāta pakalpojumi, ūdens procedūras, teipošana, slinga terapija, ārstnieciskā vingrošana gan individuāli, gan grupās, u.c. pakalpojumi saskaņā ar Pretendenta piedāvājumu.
Pretendents nodrošina arī iegādāto ambulatorās rehabilitācijas abonementu apmaksu, tajā skaitā iespēju veikt pilna apmeklējumu kursa (abonementa) apmaksu vienā reizē.
Tie apmaksāti ambulatorās rehabilitācijas pakalpojumi, kas saņemti gan ambulatorās ārstniecības iestādēs, gan rehabilitācijas centros, sanatorijās un citās specializētajās rehabilitācijas iestādēs.
Pretendents nav tiesīgs pieprasīt papildu izmeklējumu veikšanu šajā punktā noteikto pakalpojumu saņemšanai. 
Pretendents nedrīkst atteikt atlīdzības izmaksu par apdrošināšanas periodā veikto ambulatoro un stacionāro rehabilitāciju, ja ārstējošā vai ģimenes ārsta nosūtījums ir izrakstīts periodā, kad nav bijusi spēkā Polise (minimālais nosūtījuma derīguma termiņš - 12 mēneši no tā izrakstīšanas brīža, ja nosūtījumā nav norādīts cits termiņš).
	

	1.2.11
	Maksas pakalpojumi, kas saistīti ar diagnozes noteikšanu un ārstēšanu onkoloģisko saslimšanu gadījumos.
	

	1.3.
	Neatliekamā medicīniskā palīdzība 24 stundas diennaktī, jebkurā ar neatliekamās palīdzības sniegšanu saistītā izsaukumā tai skaitā arī privātā neatliekamā medicīniskā palīdzība un transportēšana līdz ārstniecības iestādei (saistībā ar medicīniskām indikācijām) 100% apmērā gan līguma, gan ārpus līguma iestādēm.
	

	1.4.
	Maksas stacionārās veselības aprūpes pakalpojumi gan diennakts, gan dienas stacionārā 100% apmērā gan līguma, gan nelīguma iestādēs, kopējās apdrošinājuma summas ietvaros (tas ir, bez apakšlimita piemērošanas) ne mazāk kā 1 000.00 EUR par katru stacionēšanās gadījumu, tajā skaitā:
	

	1.4.1.
	Uzturēšanās maksa par katru stacionārā pavadīto dienu, tajā skaitā arī gadījumos, ja daļa pakalpojumu stacionārā tiek saņemta pacientu iemaksas apmērā.
	

	1.4.2.
	Ārstu speciālistu t.sk. profesoru un docentu konsultācijas, diagnostiskie un laboratoriskie izmeklējumi, kā arī ārsta nozīmētas visa veida ārstnieciskās manipulācijas un procedūras maksas stacionārā, un stacionārā izmantotie medikamenti.
	

	1.4.3.
	Maksas ķirurģiskās operācijas, neierobežojot apmaksājamo operāciju klāstu tikai ar Pretendenta nosauktajām apmaksājamām operācijām, tajā skaitā ietverot arī mugurkaula, neiroķirurģiskās, mikroķirurģiskās, endoprotezēšanas,  saišu un/vai meniska operācijas, tajā skaitā gan artroskopiskās, gan rekonstruktīvās  deguna starpsienas operācijas, dažādas ar lāzeri veiktās operācijas, glaukomas un kataraktas operācijas, trūces (vēdera) operācijas, proktoloģiskās (t.sk. hemoroidālo vēnu) operācijas, u.c.
Pretendents nodrošina arī kāju vēnu operāciju apmaksu, ar minimālo atlīdzību limitu 700.00 EUR apmērā par gadījumu, ja saslimšana ar ārstējošā ārsta diagnozi saskaņā ar CEAP klīnisko klasifikatoru atbilst C4A vai smagākai stadijai.
	

	1.4.4.
	Ārstēšanās paaugstināta servisa palātā, bez dienu skaita vai cita veida ierobežojumiem, tajā skaitā arī gadījumos, ja Apdrošinātais daļu no stacionārajiem pakalpojumiem saņem pacientu iemaksas apmērā.
	

	1.4.5.
	Ja stacionāro maksas pakalpojumu saņemšana Pretendenta līguma iestādēs neveicot sākotnējus norēķinus no apdrošināto personīgajiem naudas līdzekļiem (tas ir, uzrādot Karti) ir iespējama tikai veicot iepriekšēju saskaņojumu ar Pretendentu (tas ir uz “garantijas vēstuļu” pamata), tad Pretendentam jānodrošina garantijas vēstuļu sagatavošana ne ilgāk kā 3 (trīs) darba dienu laikā no brīža, kad saņemta nepieciešamā informācija no apdrošinātā.
	

	
	Pretendents nedrīkst atteikt atlīdzības izmaksu par apdrošināšanas periodā veiktajām maksas operācijām, t.sk. plānveida operācijām, ja ārstējošā ārsta nosūtījums ir izrakstīts periodā, kad nav bijis spēkā Polise (minimālais nosūtījuma derīguma termiņš - 12 mēneši no tā izrakstīšanas brīža, ja nosūtījumā nav norādīts cits termiņš).
	

	1.5.
	Maksas stacionārās rehabilitācijas pakalpojumi 100% apmērā pēc operācijām, smagām saslimšanām vai traumām, bez laika ierobežojuma gan attiecībā uz rehabilitācijas kursa uzsākšanu pēc izrakstīšanās no stacionāra, gan attiecībā uz rehabilitācijas kursa ilgumu dienās, ar ārstējošā ārsta norīkojumu, iepriekš saskaņojot ar apdrošinātāju, atlīdzības limits ne mazāks, kā 500.00 EUR gadījumu un apdrošināšanas periodā kopā.
	

	2.
	Zobārstniecības un mutes dobuma higiēnas pakalpojumu
apmaksa 50% apmērā (bez papildu cenrāžu piemērošanas, bez iepriekšējas zobu stāvokļa pārbaudes) ar minimālo gada atlīdzību limitu ne mazāk kā 200.00 EUR, ārstējoties pie jebkura sertificēta zobārsta (tai skaitā augsti kvalificēta) jebkurā Latvijas Republikas Ārstniecības iestāžu un sertifikācijas reģistrā reģistrētā ārstniecības/zobārstniecības iestādē, tai skaitā:
	

	2.1.
	Mutes dobuma higiēnas pasākumi bez reižu skaita ierobežojuma, kā arī neierobežojot izmantojamās metodes un palīgvielas;
	

	2.2.
	Neatliekamā palīdzība akūtu zobu sāpju gadījumā;
	

	2.3.
	Terapeitiskie un ķirurģiskie zobārstniecības pakalpojumi, t.sk., plombēšanā lietotais amalgams, heliomateriāls;
	

	2.4.
	Vietējā anestēzija;
	

	2.5.
	Diagnozes precizēšanai nepieciešamās jebkāda veida rentgenogrammas un citus izmeklējumus;
	

	2.6.
	Saņemtie zobārstniecības pakalpojumi tiek apmaksāti gan Pretendenta līguma iestādēs, gan ārpus līguma iestādēm.
	

	3.
	Jebkuru receptē izrakstīto un aptiekā iegādāto medikamentu apmaksa 50% apmērā (bez apakšlimitu piemērošanas), ar minimālo gada atlīdzību limiti ne mazāk kā 100.00 EUR, bez diagnožu ierobežojuma, tai skaitā:
	

	3.1. 
	Tiek apmaksāti jebkuri ārstējošā ārsta vai ģimenes ārsta receptē izrakstīti medikamenti, kas reģistrēti Latvijas Republikas Zāļu reģistrā un ir paredzēti jebkuru akūtu un/vai hronisku slimību ārstēšanai, tai skaitā nodrošinot arī pēc receptēm ar stacionāra zīmogu iegādātu medikamentu apmaksu.
	

	3.2.
	Tiek apmaksāti arī valsts kompensējamie medikamenti. Šajā gadījumā atlīdzība tiek izmaksāta par daļu, kas netiek kompensēta, apdrošināšanas programmā norādītajā atlaides (%) apmērā neatkarīgi no valsts noteiktās un/vai piemērotās atlaides.
	

	3.3.
	Netiek paredzēts apakšlimits viena medikamenta iegādei, kā arī netiek paredzēti medikamentu iegādes skaita ierobežojumi par vienu saslimšanas gadījumu.
	

	3.4. 
	Tiek apmaksāti medikamenti, kas iegādāti gan Pretendenta līguma aptiekās, gan arī ārpus līguma aptiekām, apmaksu par iegādātajiem medikamentiem veicot pilnā apmērā saskaņā ar norādīto limitu un atlaidi.
	

	3.4. 
	Pretendents nedrīkst atteikt atlīdzības izmaksu par medikamentu iegādi apdrošināšanas periodā, ja ārstējošā ārsta vai ģimenes ārsta izrakstītā recepte izrakstīta periodā, kad nav bijis spēkā apdrošināšanas līgums. Derīguma termiņš - 3 mēneši, vairākkārt izmantojamām receptēm - līdz 1 gadam.
	

	C daļa:
	Pasūtītāja izvirzītās veselības apdrošināšanas papildu programmu seguma uzlabojumam, kas tiks iegādāts par apdrošināto darbinieku personīgajiem naudas līdzekļiem:

	1.
	Pretendentam pēc apdrošināto darbinieku brīvprātīgas izvēles, bez minimālā vai maksimālā apdrošināmo skaita vai programmu kombināciju skaita ierobežojuma, ir jānodrošina papildu programmu uzlabošanas iespēja, piemaksājot starpību no apdrošināto darbinieku personīgiem naudas līdzekļiem, bez Pasūtītāja starpniecības (t.i. tiek nodrošināta individuālu rēķinu sagatavošana apdrošinātajiem).
	

	2.
	Tehniskās specifikācijas B daļas 2. punktā un tā apakšpunktos noteiktajām apdrošināšanas seguma prasībām atbilstoša papildu programma - zobārstniecības pakalpojumi, tajā skaitā:
	

	2.1.
	75% atlaide un atlīdzību limits 400.00 EUR
	

	2.2.
	šis zobārstniecības pakalpojumu papildu programmas variants Pretendentam nav atsevišķi jāpiedāvā gadījumā, ja atlīdzību limits zobārstniecības pakalpojumiem 400.00 EUR apmērā un atlaides apmērs 75% jau tiks iekļauts šīs tehniskās specifikācijas B daļas 2. punktā noteiktajā apdrošināšanas seguma, kas tiek iegādāts par Pasūtītāja budžeta līdzekļiem ietvaros.
	

	3.
	Tehniskās specifikācijas B daļas 3. punktā un tā apakšpunktos noteiktajām apdrošināšanas seguma prasībām atbilstoša papildu programma - Jebkuri receptē izrakstīti un aptiekā iegādāti medikamenti, tajā skaitā:
	

	3.1.
	70% atlaide un atlīdzību limits 250.00 EUR
	

	3.2.
	šis medikamentu iegādes papildu programmas variants Pretendentam nav atsevišķi jāpiedāvā gadījumā, ja atlīdzību limits medikamentu iegādei 250.00 EUR apmērā un atlaides apmēr 70% jau tiks iekļauts šīs tehniskās specifikācijas B daļas 3. punktā noteiktajā apdrošināšanas seguma, kas tiek iegādāts par Pasūtītāja budžeta līdzekļiem, ietvaros.
	

	D daļa:
	Sagatavojot tehnisko piedāvājumu veselības apdrošināšanai, saskaņā ar tehniskās specifikācijas minimālajām prasībām Pretendentam jānorāda un jāpievieno:

	1.
	Detalizēts piedāvātā apdrošināšanas seguma apraksts, t.sk. norādot papildinājumus, ierobežojumus un citus Pretendenta nosacījumus, kas nedrīkst būt pretrunā ar šajā tehniskajā specifikācijā norādītajām minimālajām prasībām vai tās jebkādā mērā ierobežot.
	

	2.
	Līguma un Polises funkcionalitātes nosacījumi atbilstoši šīs tehniskās specifikācijas A daļas prasībām.
	

	3.
	Pretendenta veselības apdrošināšanas noteikumi, tajā skaitā nodrošinot (paredzot), ka tajos norādītā informācija nav pretrunā ar tehniskās specifikācijas obligātajās prasībās noteikto.
	

	4.
	Visus pakalpojumus, kurus Pretendents neapmaksās (apdrošināšanas segumu izņēmumi), tos apkopojot šādās grupās:
	

	4.1.
	vispārējie izņēmumi (piemēram, kosmetoloģiskie pakalpojumi);
	

	4.2.
	diagnozes;
	

	4.3.
	ārstu-speciālistu konsultācijas (piemēram, trihologa konsultācijas);
	

	4.4.
	diagnostiskie (instrumentālie) izmeklējumi (piemēram, kapsulas endoskopija);
	

	4.5.
	manipulācijas, terapijas procedūru veidi;
	

	4.6.
	stacionārās veselības aprūpe;
	

	4.7.
	neapmaksājamo laboratorisko izmeklējumu saraksts; 
	

	4.8.
	citi izņēmumi.
	

	5.
	Apdrošināšanas segumā iekļauto veselības aprūpes pakalpojumu saraksts, kuru saņemšana apdrošinātajiem līguma iestādēs, uzrādot Karti un neveicot sākotnēju pakalpojuma apmaksu no personīgajiem līdzekļiem, ir iespējama tikai gadījumā, ja ir veikts iepriekšējs saskaņojums ar Pretendentu.
	

	6.
	Pakalpojumu saraksts, kuru apmaksa ir paredzēta apdrošināšanas segumā, taču par kuriem apdrošinātajiem sākotnēji ir jānorēķinās no personīgajiem naudas līdzekļiem.
	

	7.
	Informācija par apdrošināšanas atlīdzības saņemšanas kārtību un noteikumiem, iestājoties apdrošināšanas gadījumam, tai skaitā informācija par termiņiem dokumentu iesniegšanai Pretendentam atlīdzības saņemšanai.
	

	8.
	Informācija par izmaiņu veikšanas kārtību Polises darbības laikā, kas saistīta ar apdrošināto darbinieku skaita izmaiņām, ievērojot tehniskajā specifikācijā noteiktās minimālās prasības.
	

	9.
	Pretendenta cenrādis, kas tiek piemērots par līguma iestādēs un ārpus līguma iestādēm saņemtajiem veselības aprūpes pakalpojumiem.
	

	10.
	Informācija par to, kā jārīkojas apdrošinātajiem, lai iepazītos ar izmaksāto atlīdzību statistiku, apmēru un gadījumiem savu Karšu ietvaros.
	

	11.
	Numurēts kopējais pretendenta ambulatoro un stacionāro līguma iestāžu saraksts, numurēts zobārstniecības līguma iestāžu saraksts un numurēts līguma aptieku saraksts (MS Office Excel formātā), kurās ar piedāvāto apdrošināšanas programmu, kas tiek iegādāta par Pasūtītāja budžeta līdzekļiem, tiek nodrošināti norēķini, uzrādot Karti un neveicot norēķinus no apdrošināto personīgajiem naudas līdzekļiem līdz Pretendenta noteiktajiem limitiem. Iesniedzot ambulatoro un stacionāro pakalpojuma sniedzēju līguma iestāžu sarakstu ir jānorāda arī katrā līguma iestādē ar Karti pieejamās veselības aprūpes pakalpojumu grupas, tajā skaitā vismaz – pacientu iemaksas pakalpojumi, maksas ārstu konsultācijas, laboratoriskie un diagnostiskie izmeklējumu, ambulatorā rehabilitācija, fizikālās terapijas procedūras, vakcinācija, maksas stacionāra pakalpojumi.
	

	12.
	Atsevišķs numurēts ambulatoro un stacionāro līguma iestāžu saraksts Rīgā un Pierīgā (tajā skaitā Ādažu novads, Jūrmala, Ķekavas novads, Mārupes novads, Olaines novads, Ropažu novads, Salaspils novads, Siguldas novads, Ogres novads un Saulkrastu novads), ievērojot tehniskās specifikācijas A daļas 7.1. punktā noteikto.
	

	13.
	Atsevišķs numurēts zobārstniecības līguma iestāžu un līguma aptieku saraksts Rīgā un Pierīgā (tajā skaitā Ādažu novads, Jūrmala, Ķekavas novads, Mārupes novads, Olaines novads, Ropažu novads, Salaspils novads, Siguldas novads, Ogres novads un Saulkrastu novads).
	

	14.
	Uzlabotā papildu programmu seguma no apdrošināto personīgajiem naudas līdzekļiem iegādes nosacījumi.
	

	15.
	Pensionēto darbinieku un ģimenes locekļu apdrošināšanas nosacījumi.
	








6. pielikums
Iepirkuma ID. Nr. RS2026/099/AK
nolikumam
FINANŠU PIEDĀVĀJUMS

1. Pamata apdrošināšanas segumus, kas tiek iegādāts par Pasūtītāja budžeta līdzekļiem:
	Nosaukums 
	Apdrošināšanas prēmija, EUR

	Apdrošināšanas prēmija 1 (vienam) darbiniekam
	 .... EUR



2. Papildu programmu seguma uzlabošana, kas tiek veikta par apdrošināto darbinieku personīgajiem naudas līdzekļiem:
	Nosaukums 
	Apdrošināšanas prēmija, EUR *
(sākot ar 1. apdrošināmo personu)

	Zobārstniecības un mutes dobuma higiēnas pakalpojumi ar 75% atlaidi un atlīdzību limitu 400.00 EUR
	 .... EUR

	Jebkuru receptē izrakstīto medikamentu iegāde ar 75% atlaidi un atlīdzību limitu 250.00 EUR
	...... EUR


*Prēmija katrai no papildu programmām tiek norādīta kā piemaksa uzlabojumu veikšanai virs Pretendenta piedāvājumā iekļautajiem pamata apdrošināšanas seguma nosacījumiem, ievērojot tehniskās specifikācijas B daļas 2. un 3. punktā norādītās minimālās apdrošināšanas seguma prasības.

3. Pamata apdrošināšanas segums, kas tiek iegādāts par bijušo darbinieku un ģimenes locekļu personīgajiem naudas līdzekļiem:
	Nosaukums 
	Apdrošināšanas prēmija, EUR

	Apdrošināšanas prēmija 1 (vienam) bijušajam pensionētajam darbiniekam divus gadus pēc darba attiecību izbeigšanas,  vai ģimenes loceklim
	 .... EUR



Pretendenta likumīgais vai pilnvarotais pārstāvis:
_______/norādīt amatu, vārdu, uzvārdu/__________
Dokumenta datums:
elektroniskā paraksta un tā laika zīmoga datums

